****

**LIETUVOS RESPUBLIKOS ŪKIO MINISTRAS**

**ĮSAKYMAS**

**dėl 2014–2020 mETŲ europos sąjungos fondų investicijų veiksmų programos 3 prioriteto „smulkiojo ir vidutinio verslo konkurencingumo skatinimas“ priemonės nr. 03.2.1-lvpa-k-801 „NAUJOS GALIMYBĖS lt“ projektų finansavimo sąlygų aprašo nr. 4 patvirtinimo**

2018 m. gruodžio 21 d. Nr. 4-799

Vilnius

Vadovaudamasis Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą, taisyklių, patvirtintų Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą“, 6.2.7 papunkčiu,

t v i r t i n u 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.2.1-LVPA-K-801 „Naujos galimybės LT“ projektų finansavimo sąlygų aprašą Nr. 4 (pridedama).

|  |  |
| --- | --- |
| Ūkio ministras | Virginijus Sinkevičius |

Parengė

Ūkio ministerijos Europos Sąjungos

paramos koordinavimo departamento

Struktūrinės paramos politikos skyriaus

vyriausioji specialistė

Živilė Bilotienė

PATVIRTINTA

Lietuvos Respublikos ūkio ministro

2018 m. gruodžio 21 d. įsakymu

Nr. 4-799

**2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 3 PRIORITETO** **„SMULKIOJO IR VIDUTINIO VERSLO KONKURENCINGUMO SKATINIMAS“ PRIEMONĖS NR.** **03.2.1-LVPA-K-801** „**NAUJOS GALIMYBĖS LT**“ **PROJEKTŲ FINANSAVIMO SĄLYGŲ APRAŠAS NR. 4**

**I SKYRIUS**

**BENDROSIOS NUOSTATOS**

1. 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.2.1-LVPA-K-801 „Naujos galimybės LT“ projektų finansavimo sąlygų aprašas Nr. 4 (toliau – Aprašas) nustato reikalavimus, kuriais turi vadovautis pareiškėjai, rengdami ir teikdami paraiškas finansuoti iš Europos Sąjungos struktūrinių fondų lėšų bendrai finansuojamus projektus (toliau – paraiška) pagal 2014–2020 metų Europos Sąjungos fondų investicijų veiksmų programos, patvirtintos Europos Komisijos 2014 m. rugsėjo 8  d. įgyvendinimo sprendimu, kuriuo patvirtinami tam tikri 2014–2020 metų Europos Sąjungos fondų investicijų veiksmų programos elementai, kad, siekiant investicijų į ekonomikos augimą ir darbo vietų kūrimą tikslo, iš Europos regioninės plėtros fondo, Sanglaudos fondo, Europos socialinio fondo ir specialaus asignavimo Jaunimo užimtumo iniciatyvai būtų teikiama parama Lietuvos Respublikai (apie nurodytą sprendimą Europos Komisija pranešė dokumentu Nr. C(2014)6397), 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.2.1-LVPA-K-801 „Naujos galimybės LT“ (toliau – Priemonė) finansuojamas veiklas, iš Europos Sąjungos struktūrinių fondų lėšų bendrai finansuojamų projektų (toliau – projektai) vykdytojai, įgyvendindami pagal Aprašą finansuojamus projektus, taip pat institucijos, atliekančios paraiškų vertinimą, atranką ir projektų įgyvendinimo priežiūrą.

2. Aprašas yra parengtas atsižvelgiant į:

2.1. 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo planą, patvirtintą Lietuvos Respublikos ūkio ministro 2014 m. gruodžio 19 d. įsakymu Nr. 4-933 „Dėl 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo plano ir Nacionalinių stebėsenos rodiklių skaičiavimo aprašo patvirtinimo“ (toliau – Priemonių įgyvendinimo planas);

2.2. Projektų administravimo ir finansavimo taisykles, patvirtintas Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (toliau – Projektų taisyklės);

2.3. 2013 m. gruodžio 18 d. Komisijos reglamentą (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai (OL 2013 L 352, p. 1) (toliau – *de minimis* reglamentas);

2.4. 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašą, patvirtintą Lietuvos Respublikos finansų ministro 2014 m. gruodžio 30 d. įsakymu Nr. 1K-499 „Dėl 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašo patvirtinimo“ (toliau – Veiksmų programos stebėsenos rodiklių skaičiavimo aprašas);

2.5. Rekomendacijas dėl projektų išlaidų atitikties Europos Sąjungos struktūrinių fondų reikalavimams, patvirtintas Žmogiškųjų išteklių plėtros veiksmų programos, Ekonomikos augimo veiksmų programos, Sanglaudos skatinimo veiksmų programos ir 2014–2020 metų Europos Sąjungos fondų investicijų veiksmų programos valdymo komitetų 2014 m. liepos 4 d. protokolu Nr. 34 (su vėlesniais pakeitimais) ir paskelbtas Europos Sąjungos (toliau – ES) struktūrinių fondų svetainėje [www.esinvesticijos.lt](http://www.esinvesticijos.lt) (toliau – Rekomendacijos dėl projektų išlaidų atitikties Europos Sąjungos struktūrinių fondų reikalavimams).

3. Apraše vartojamos sąvokos suprantamos taip, kaip jos apibrėžtos Aprašo 2 punkte nurodytuose teisės aktuose ir dokumentuose, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą, taisyklėse, patvirtintose Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą“, ir 2014–2020 metų Europos Sąjungos fondų investicijų veiksmų programos administravimo taisyklėse, patvirtintose Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“.

4. Apraše vartojamos kitos sąvokos:

4.1. **Labai maža įmonė** – kaip ši sąvoka apibrėžta Lietuvos Respublikos smulkiojo ir vidutinio verslo plėtros įstatyme.

4.2. **Lietuviškos kilmės produkcijos eksportas** –Lietuvos Respublikoje pagamintos produkcijos eksportas; kai produkto gamyboje dalyvauja daugiau negu viena valstybė, kilmės valstybė bus pirmoji valstybė, kurioje produktas buvo pagamintas (tokiai produkcijai gali būti suteiktas atitinkamas oficialus kilmės sertifikatas).

4.3. **Maža įmonė** – kaip ši sąvoka apibrėžta Lietuvos Respublikos smulkiojo ir vidutinio verslo plėtros įstatyme.

4.4. **Paties pareiškėjo pagaminta lietuviškos kilmės produkcija** – tai Lietuvos Respublikoje pačios labai mažos, mažos ar vidutinės įmonės (toliau – MVĮ) pagaminta produkcija (gaminiai ir (ar) paslaugos).

4.5. **Pačių pagamintos lietuviškos kilmės produkcijos pardavimo pajamos** – dokumentuose, kurie įrodo paties pareiškėjo prekių pardavimo apimtį, pvz., pelno (nuostolių) ataskaitoje, užpildytoje pagal 3-iojo verslo apskaitos standarto „Pelno (nuostolių) ataskaita“, patvirtinto Audito ir apskaitos tarnybos direktoriaus 2015 m. birželio 16 d. įsakymu Nr. VAS-40 „Dėl 3-iojo verslo apskaitos standarto „Pelno (nuostolių) ataskaita“ tvirtinimo“, 1 priede pateiktą formą, nurodant pardavimo pajamas ir pateikiant pastabos numerį, kuris nurodo detalią informaciją, pateiktą Aiškinamojo rašto, parengto vadovaujantis 6-uoju verslo apskaitos standartu „Aiškinamasis raštas“, patvirtintu Audito ir apskaitos tarnybos direktoriaus 2012 m. gruodžio 21 d. įsakymu Nr. VAS-24 „Dėl 6-ojo verslo apskaitos standarto „Aiškinamasis raštas“ tvirtinimo“, 85.1 papunktyje, kuriame numatyta, kad turi būti nurodyta informacija apie paslaugų ir prekių pardavimo pajamų sumas, sugrupuotas pagal veiklos rūšis. Rengiant šią informaciją, siūloma vadovautis 6-ojo verslo apskaitos standarto „Aiškinamasis raštas“ metodinėmis rekomendacijomis, patvirtintomis Audito, apskaitos, turto vertinimo ir nemokumo valdymo tarnybos prie Lietuvos Respublikos finansų ministerijos direktoriaus 2017 m. vasario 15 d. įsakymu Nr. V2-1 ir  3-iojo verslo apskaitos standarto „Pelno (nuostolių) ataskaita“ metodinėmis rekomendacijomis, patvirtintomis Audito, apskaitos, turto vertinimo ir nemokumo valdymo tarnybos prie Lietuvos Respublikos finansų ministerijos direktoriaus 2016 m. liepos 14 d. įsakymu Nr. V2-2. Jeigu dokumentai yra pateikiami kita negu minėtų finansinių dokumentų forma, juose turi būti pateikta visa formoje ir aiškinamajame rašte nurodyta informacija.

4.6. **Produkcija** **(produktas)** – pareiškėjo gaminami gaminiai ir (ar) teikiamos paslaugos (neapima ateityje planuojamų gaminti gaminių ir (ar) planuojamų teikti paslaugų, išskyrus atvejus, kai pareiškėjas yra pasiekęs paskutinį pasiruošimo gaminti gaminius ir (ar) teikti paslaugas etapą (parengti produktų, paslaugų projektiniai dokumentai (eskizai, brėžiniai, planai ir panašiai), pagamintas prototipas, beta versija ar bandomasis pavyzdys, gauti leidimai, licencijos ar veiklos atestatas, jei tai būtina pagal Lietuvos Respublikos teisės aktus, ar kita) ir per 6 mėnesius nuo paraiškos pateikimo dienos pradės gaminti ir (ar) teikti paslaugas).

4.7. **Produkcijos pristatymas užsienyje vykstančiose tarptautinėse parodose** – MVĮ produkcijos parodymas ir (ar) pristatymas MVĮ išsinuomotame atskirame plote ir stende užsienyje vykstančiose tarptautinėse parodose.

4.8. **Tarptautinė paroda** – tam tikrą laiką trunkantis ir periodiškai pasikartojantis viešasis renginys, kuriame dalyvaujančių įmonių iš užsienio skaičius sudaro ne mažiau kaip 10 procentų visų parodos dalyvių ir kurio metu paslaugų teikėjai arba prekių gamintojai tam specialiai skirtose patalpose pristato savo teikiamas paslaugas ir (ar) gaminamus produktus, rengia pristatymus ir (ar) muges.

4.9. **Veikianti MVĮ** (toliau MVĮ, veikianti)– Juridinių asmenų registre įregistruota MVĮ, turinti pajamų ir darbuotojų ir teisės aktų nustatyta tvarka teikianti ataskaitas Valstybinei mokesčių inspekcijai prie Lietuvos Respublikos finansų ministerijos, Valstybinio socialinio draudimo fondo valdybos prie Socialinės apsaugos ir darbo ministerijos skyriams ir metinių finansinių ataskaitų rinkinį Juridinių asmenų registrui.

4.10. **Vidutinė įmonė** – kaip ši sąvoka apibrėžta Lietuvos Respublikos smulkiojo ir vidutinio verslo plėtros įstatyme.

5. Priemonės įgyvendinimą administruoja Lietuvos Respublikos ūkio ministerija (toliau – Ministerija) ir viešoji įstaiga Lietuvos verslo paramos agentūra (toliau – įgyvendinančioji institucija).

6. Pagal Priemonę teikiamo finansavimo forma – negrąžinamoji subsidija*.*

7. Projektų atranka pagal Priemonę bus atliekama projektų konkurso vienu etapu būdu.

8. Pagal Aprašą projektams įgyvendinti numatoma skirti iki 7 000 000 Eur (septynių milijonų eurų) ES struktūrinių fondų (Europos regioninės plėtros fondo) lėšų. Priimdama sprendimą dėl projektų finansavimo Ministerija turi teisę šiame Aprašo punkte nurodytą sumą padidinti, neviršydama Priemonių įgyvendinimo plane nurodytos Priemonei skirtos lėšų sumos ir nepažeisdama teisėtų pareiškėjų lūkesčių.

9. Priemonės tikslas – paskatinti MVĮ kuo daugiau dėmesio skirti naujų užsienio rinkų paieškai ir esamų rinkų plėtrai.

10. Pagal Aprašą remiama veikla – pavienis MVĮ ir jos produkcijos pristatymas užsienyje vykstančiose tarptautinėse parodose.

11. Pagal Apraše nurodytą remiamą veiklą kvietimą teikti paraiškas numatoma paskelbti 2018 metų IV ketvirtį.

**II SKYRIUS**

**REIKALAVIMAI PAREIŠKĖJAMS IR PARTNERIAMS**

12. Pagal Aprašą galimi pareiškėjai yra MVĮ (pavienis dalyvavimas), partneriai negalimi.

13. Pareiškėjui gali būti teikiama pagalba veiklai visuose sektoriuose, išskyrus *de minimis* reglamento 1 straipsnio 1 dalyje išvardytus sektorius ir veiklas, ir 2013 m. gruodžio 17 d. Europos Parlamento ir Tarybos reglamento (ES) Nr. 1301/2013 dėl Europos regioninės plėtros fondo ir dėl konkrečių su investicijų į ekonomikos augimą ir darbo vietų kūrimą tikslu susijusių nuostatų, kuriuo panaikinamas Reglamentas (EB) Nr. 1080/2006 (OL 2013 L 347, p. 289), 3 straipsnio 3 dalyje nustatytus atvejus.

14. Pagal Aprašą finansavimui gauti pareiškėjas gali teikti tik vieną paraišką.

**III SKYRIUS**

**PROJEKTAMS TAIKOMI REIKALAVIMAI**

15. Projektas turi atitikti Projektų taisyklių III skyriaus dešimtajame skirsnyje nustatytus bendruosius reikalavimus.

16. Projektas turi atitikti šiuos specialiuosius projektų atrankos kriterijus, patvirtintus 2014–2020 metų Europos Sąjungos fondų investicijų veiksmų programos stebėsenos komiteto 2015m. rugsėjo 24 d. nutarimu Nr. 44P-8.1 (10), 2017 m. rugsėjo 29 d. nutarimu Nr. 44P-6 (28) ir 2018 m. rugsėjo 20 d. posėdžio protokoliniu sprendimu Nr. 44P-4 (34):

16.1. Projektas atitinka Lietuvos eksporto plėtros 2014–2020 metų gairių, patvirtintų Lietuvos Respublikos ūkio ministro 2014 m. sausio 27 d. įsakymu Nr. 4-58 „Dėl Lietuvos eksporto plėtros 2014–2020 metų gairių patvirtinimo“, (toliau – Lietuvos eksporto plėtros 2014–2020 metų gairės) nuostatas (vertinama, ar projektas prisideda prie Lietuvos eksporto plėtros 2014–2020 metų gairių 4 punkto nuostatos įgyvendinimo – „Lietuvos 2014–2020 m. Europos Sąjungos struktūrinės paramos panaudojimo pagrindinis tikslas – skatinti ekonomikos konkurencingumą, apimantį ir į eksportą orientuotos ekonominės veiklos, sukuriančios didesnę pridėtinę vertę ir naudojančios pažangiąsias technologijas, plėtrą. Prekių ir paslaugų eksportas padeda didinti bendrąjį vidaus produktą, užtikrina Lietuvos ekonomikos augimą.“ Vertinama, ar projektas prisideda prie Lietuvos eksporto plėtros 2014–2020 metų gairių 30 punkto „Gairių 27 punkte nurodytos veiklos yra netaikomos į rinkas valstybių, taikančių embargą, bet tik tiems eksportuojamiems iš Lietuvos Respublikos produktams ir paslaugoms, kuriems jos taiko šią priemonę“ nuostatos įgyvendinimo. Atitiktis šiam reikalavimui vertinama, vadovaujantis Ūkio ministerijos interneto svetainėje pateikta informacija apie valstybes, taikančias embargą eksportuojamiems iš Lietuvos Respublikos produktams).

16.2. Pareiškėjas yra MVĮ, veikianti ne trumpiau kaip vienus metus, kurios vidutinės metinės pajamos per pastaruosius 3 finansinius metus arba per laiką nuo MVĮ įregistravimo dienos (jeigu MVĮ vykdė veiklą mažiau negu 3 finansinius metus), kai pareiškėjas yra labai maža arba maža įmonė, yra ne mažesnės kaip 145 000 Eur (vienas šimtas keturiasdešimt penki tūkstančiai eurų), kai pareiškėjas yra vidutinė įmonė, – ne mažesnės negu 250 000 Eur (du šimtai penkiasdešimt tūkstančių eurų (vertinama, ar pareiškėjas yra MVĮ, kuri turi pakankamai patirties, t. y. veikia ne trumpiau kaip vienus metus, ir kuri yra finansiškai pajėgi, t. y. kurios vidutinės metinės pajamos per pastaruosius trejus finansinius metus arba per laiką nuo MVĮ įregistravimo dienos (jeigu MVĮ vykdė veiklą mažiau negu trejus finansinius metus) pagal metinių finansinių ataskaitų rinkinio informaciją, kai pareiškėjas yra labai maža arba maža įmonė, yra ne mažesnės kaip 145 000 Eur (vienas šimtas keturiasdešimt penki tūkstančiai eurų), kai pareiškėjas yra vidutinė įmonė – ne mažesnės kaip 250 000 Eur (du šimtai penkiasdešimt tūkstančių eurų), įgyvendinti projekte numatytas veiklas. Įmonės veikimo laikotarpis tikrinamas pagal Juridinių asmenų registro ir pareiškėjo pateikto patvirtinto paskutinių ataskaitinių finansinių metų metinių finansinių ataskaitų rinkinio informaciją. Projekto atitiktis šiam kriterijui vertinama tik atliekant paraiškos vertinimą.).

16.3. Pareiškėjo bendroje pardavimo struktūroje ne mažiau kaip 50 procentų pajamų sudaro paties pareiškėjo pagamintos lietuviškos kilmės produkcijos pardavimas (vertinama, ar pareiškėjas, kuris yra MVĮ, pats gamina produkciją, t. y. MVĮ bendroje pardavimo struktūroje ne mažiau kaip 50 procentų pajamų turi sudaryti pačios MVĮ pagamintos lietuviškos kilmės produkcijos pardavimas, vertinant pagal pareiškėjo pateikto patvirtinto paskutinių ataskaitinių finansinių metų metinių finansinių ataskaitų rinkinio informaciją).

17. Projektų atranka vykdoma vadovaujantis prioritetiniais projektų atrankos kriterijais, nurodytais Aprašo 2 priede. Už atitiktį šiems prioritetiniams projektų atrankos kriterijams projektams skiriami balai. Maksimalus galimas balų skaičius pagal kiekvieną kriterijų nurodytas Aprašo 2 priede. Pagal Aprašą privaloma surinkti minimali balų suma yra 40. Jeigu projektai surenka vienodą balų skaičių ir jiems nepakanka kvietimui teikti paraiškas skirtos lėšų sumos, tuomet projektai išdėstomi Projektų taisyklių 151 punkte nustatyta tvarka.

18. Jei projekto naudos ir kokybės vertinimo metu projektui suteikiama mažiau kaip 40 balų, paraiška atmetama.

19. Pagal Aprašą nefinansuojami iš ES struktūrinių fondų lėšų bendrai finansuojami didelės apimties projektai.

20. Pagal Aprašą finansavimas nėra teikiamas pareiškėjui, jei jis yra priskiriamas sunkumų patiriančios įmonės kategorijai, kaip ji apibrėžta Komisijos komunikate – Gairėse dėl valstybės pagalbos sunkumų patiriančioms ne finansų įmonėms sanuoti ir restruktūrizuoti (OL 2014 C 249, p. 1).

21. Teikiamų pagal Aprašą projektų veiklų įgyvendinimo trukmė turi būti ne ilgesnė kaip 24  mėnesiai nuo iš Europos Sąjungos struktūrinių fondų lėšų bendrai finansuojamo projekto sutarties (toliau – projekto sutartis) pasirašymo dienos.

22. Tam tikrais atvejais dėl objektyvių priežasčių, kurių projekto vykdytojas negalėjo numatyti paraiškos pateikimo ir vertinimo metu, projekto veiklų įgyvendinimo laikotarpis, nurodytas Aprašo 21 punkte, gali būti pratęstas Projektų taisyklių nustatyta tvarka nepažeidžiant Projektų taisyklių 213.1 ir 213.5 papunkčiuose nustatytų terminų.

23. Projektas gali būti pradėtas įgyvendinti ne anksčiau negu 3 mėnesiai iki paraiškos registravimo įgyvendinančiojoje institucijoje dienos, tačiau projekto išlaidos iki projekto sutarties pasirašymo yra patiriamos pareiškėjo rizika. Jeigu projektas, kuriam prašoma finansavimo, pradedamas įgyvendinti anksčiau negu 3 mėnesiai iki paraiškos registravimo įgyvendinančiojoje institucijoje dienos, visas projektas tampa netinkamas ir jam finansavimas neskiriamas.

24. Reprezentacijai skirtos projekto veiklos turi būti vykdomos Lietuvos Respublikoje arba ne Lietuvos Respublikoje (kitose ES valstybėse narėse ir ne ES teritorijoje), jei jas vykdant sukurti produktai, rezultatai ir nauda (ar jų dalis, proporcinga Lietuvos Respublikos finansiniam įnašui) atitenka Lietuvos Respublikai.

25. Projektu turi būti siekiama bent dviejų toliau išvardytų Priemonės įgyvendinimo stebėsenos rodiklių (Aprašo 25.1 ir 25.4 papunkčiuose nurodyti rodikliai yra privalomi):

25.1. produkto stebėsenos rodiklio „Subsidijas gaunančių įmonių skaičius“, kodas P.B.202;

25.2. produkto stebėsenos rodiklio „Privačios investicijos, atitinkančios viešąją paramą įmonėms (subsidijos)“, kodas P.B.206;

25.3. produkto stebėsenos rodiklio „Investicijas gavusios įmonės produkcijos pristatymai tarptautinėse parodose, mugėse ar verslo misijose“, kodas P.N.801;

25.4. rezultato stebėsenos rodiklio „Investicijas gavusios įmonės lietuviškos kilmės produkcijos eksporto padidėjimas“, kodas R.N.801.

26. Aprašo 25.3 ir 25.4 papunkčiuose nurodytų Priemonės įgyvendinimo stebėsenos rodiklių skaičiavimo aprašas nustatytas Nacionalinių stebėsenos rodiklių skaičiavimo apraše, patvirtintame Lietuvos Respublikos ūkio ministro 2014 m. gruodžio 19 d. įsakymu Nr. 4-933 „Dėl 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo plano ir Nacionalinių stebėsenos rodiklių skaičiavimo aprašo patvirtinimo“. Aprašo 25.1 ir 25.2 papunkčiuose nurodytų Priemonės įgyvendinimo stebėsenos rodiklių skaičiavimo aprašas nustatytas Veiksmų programos stebėsenos rodiklių skaičiavimo apraše. Visų Priemonės įgyvendinimo stebėsenos rodiklių skaičiavimo aprašai skelbiami ES struktūrinių fondų svetainėje [www.esinvesticijos.lt](http://www.esinvesticijos.lt).

27. Projekto parengtumo reikalavimai nėra taikomi.

28. Negali būti numatyti projekto apribojimai, kurie turėtų neigiamą poveikį vyrų ir moterų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui.

29. Neturi būti numatyti projekto veiksmai, kurie turėtų neigiamą poveikį darnaus vystymosi principo įgyvendinimui.

30. Pagal Aprašą finansavimas yra *de minimis* pagalba. Aprašas nustato *de minimis* pagalbos teikimo sąlygas, kurios atitinka *de minimis* reglamento nuostatas ir yra suderinamos su bendrąja rinka.

31. Projekto veikla turi būti pradėta įgyvendinti ne vėliau kaip per 3 mėnesius nuo projekto sutarties pasirašymo dienos.

32. Projektas ir projekto veiklos negali būti finansuotos ar finansuojamos iš kitų Lietuvos Respublikos valstybės biudžeto ir (arba) savivaldybių biudžetų, kitų piniginių išteklių, kuriais disponuoja valstybė ir (ar) savivaldybės, ES struktūrinių fondų, kitų ES finansinės paramos priemonių ar kitos tarptautinės paramos lėšų ir kurioms apmokėti skyrus ES struktūrinių fondų lėšų jos būtų pripažintos tinkamomis finansuoti ir (arba) apmokėtos daugiau nei vieną kartą.

**IV SKYRIUS**

**TINKAMŲ FINANSUOTI PROJEKTO IŠLAIDŲ IR FINANSAVIMO REIKALAVIMAI**

33. Projekto išlaidos turi atitikti Projektų taisyklių VI skyriuje ir Rekomendacijose dėl projektų išlaidų atitikties Europos Sąjungos struktūrinių fondų reikalavimams išdėstytus projekto išlaidoms taikomus reikalavimus.

34. Didžiausia projektui galima skirti finansavimo lėšų suma yra 45 000 Eur (keturiasdešimt penki tūkstančių eurų). Mažiausia projektui galima skirti finansavimo lėšų suma yra 5 000 Eur (penki tūkstančiai eurų).

35. Didžiausia galima projekto finansuojamoji dalis sudaro 50 procentų visų tinkamų finansuoti projekto išlaidų.Pareiškėjas privalo prisidėti prie projekto finansavimo ne mažiau nei 50 procentų visų tinkamų finansuoti projekto išlaidų.

36. Pareiškėjas savo iniciatyva ir savo ir (arba) kitų šaltinių lėšomis gali prisidėti prie projekto įgyvendinimo didesne, nei reikalaujama, lėšų suma.

37. Projekto tinkamų finansuoti išlaidų dalis, kurios nepadengia projektui skiriamo finansavimo lėšos, turi būti finansuojama iš projekto vykdytojo lėšų.

38. Pagal Aprašą tinkamų arba netinkamų finansuoti išlaidų kategorijos yra nustatytos Aprašo 1 lentelėje.

1 lentelė. Tinkamų arba netinkamų finansuoti išlaidų kategorijos.

|  |  |  |
| --- | --- | --- |
| **Išlaidų katego-rijos**  **Nr.** | **Išlaidų kategorijos pavadinimas** | **Reikalavimai ir paaiškinimai** |
| **1.** | **Žemė** | Netinkama finansuoti. |
| **2.** | **Nekilnojamasis turtas** | Netinkama finansuoti. |
| **3.** | **Statyba, rekonstravimas, remontas ir kiti darbai** | Netinkama finansuoti. |
| **4.** | **Įranga, įrenginiai ir kitas turtas** | Netinkama finansuoti. |
| **5.** | **Projekto vykdymas** | Tinkamomis finansuoti išlaidomis yra laikomos:  5.1. stendo nuomos, sukūrimo, eksploatavimo ir pervežimo išlaidos įmonei dalyvaujant bet kurioje konkrečioje tarptautinėje parodoje, tarptautinės parodos ploto nuomos, dalyvio registracijos mokesčio, kelionės ir pragyvenimo valstybėje, kurioje vyksta tarptautinė paroda, išlaidos;  5.2. projekto vykdytojo vykdančiojo personalo darbo užmokesčio (organizuojant dalyvavimą parodoje) išlaidos. |
| **6.** | **Informavimas apie projektą** | Netinkama finansuoti. |
| **7.** | **Netiesioginės išlaidos ir kitos išlaidos pagal fiksuotąją projekto išlaidų normą** | Netinkama finansuoti. |

39. Projekto biudžetas sudaromas vadovaujantis Rekomendacijomis.Paraiškos formos projekto biudžeto lentelė pildoma vadovaujantis instrukcija Projekto biudžeto formos pildymas, pateikta Rekomendacijose dėl projektų išlaidų atitikties Europos Sąjungos struktūrinių fondų reikalavimams.

40. Pagal Aprašą kryžminis finansavimas netaikomas.

41. Įgyvendinant projekto veiklas patirtos dalyvavimo tarptautinėse parodose išlaidos, nurodytos Aprašo 1 lentelės 5 punkte, apmokamos taikant dalyvavimo tarptautinėse parodose fiksuotuosius įkainius (toliau – fiksuotieji įkainiai). Fiksuotieji įkainiai nustatyti vadovaujantis Dalyvavimo tarptautinėse parodose fiksuotojo įkainio nustatymo tyrimo ataskaita, kuri skelbiama ES struktūrinių fondų svetainėje www.esinvesticijos.lt/lt/dokumentai/supaprastinto-islaidu-apmokejimo-tyrimai. Metodiniai nurodymai dėl fiksuotųjų įkainių taikymo pateikiami Aprašo 4 priede.

42. Išlaidos, apmokamos taikant Aprašo 4 priede nurodytus fiksuotuosius įkainius, turi atitikti šias nuostatas:

42.1. pagal fiksuotuosius įkainius apmokamos išlaidos turi atitikti Projektų taisyklių VI skyriaus trisdešimt penktajame skirsnyje nustatytus reikalavimus;

42.2. pareiškėjas turi teisę paraiškoje numatyti mažesnius fiksuotuosius įkainius, nei jam taikomi Aprašo 4 priede nurodyti fiksuotieji įkainiai;

42.3. projektų išlaidos, kurias numatyta apmokėti taikant fiksuotuosius įkainius, apmokomos atsižvelgiant į projekto sutartyje nustatytus fiksuotuosius įkainius ir projekto vykdytojo pateiktus dokumentus, kuriais įrodomas pasiektas rezultatas. Dokumentai, kuriuos reikia pateikti, įrodant pagal fiksuotuosius įkainius apmokamų rezultatų pasiekimą, nurodomi projekto sutartyje;

42.4. fiksuotojo įkainio dydis gali būti patikslintas tik Projektų taisyklių 4281 punkte nurodytais atvejais.

43. Pagal Aprašą netinkamomis finansuoti išlaidomis laikomos išlaidos:

43.1. nurodytos Projektų taisyklių VI skyriaus trisdešimt ketvirtajame skirsnyje;

43.2. neišvardytos Aprašo 1 lentelėje;

43.3. patirtos anksčiau negu 3 mėnesiai iki paraiškos registravimo įgyvendinančiojoje institucijoje dienos.

44. Pareiškėjui teikiama *de minimis* pagalba, kaip nustatyta Aprašo 30 punkte:

44.1. vadovaujantis *de minimis* reglamento 3 straipsnio nuostatomis, bendra *de minimis* pagalbos, suteiktos vienai įmonei, suma neturi viršyti 200 000 Eur (dviejų šimtų tūkstančių eurų) per bet kurį trejų finansinių metų laikotarpį. Bendra *de minimis* pagalbos, suteiktos vienai įmonei, vykdančiai krovinių vežimo keliais veiklą samdos pagrindais arba už atlygį, per bet kurį trejų finansinių metų laikotarpį, suma neturi viršyti 100 000 Eur (šimto tūkstančių eurų). Šios ribos taikomos neatsižvelgiant į *de minimis* pagalbos formą arba siekiamus tikslus ir į tai, ar valstybės narės suteikta pagalba yra visa arba iš dalies finansuojama ES kilmės ištekliais. Viena įmonė apima visas įmones, kaip nurodyta *de minimis* reglamento 2 straipsnio 2 dalyje. Ar yra susijęs su kitais subjektais, pareiškėjas gali pasitikrinti pagal Lietuvos Respublikos konkurencijos tarybos parengtą klausimyną „Ar paramos gavėjas susijęs su kitais subjektais“, kuris paskelbtas Lietuvos Respublikos konkurencijos tarybos interneto svetainėje <http://www.kt.gov.lt/>;

44.2. įgyvendinančioji institucija paraiškos vertinimo metu patikrina pareiškėjo teisę gauti bendrą vienai įmonei suteikiamą *de minimis* pagalbą. Įgyvendinančioji institucija turi patikrinti visas su pareiškėju susijusias įmones, nurodytas pateiktoje „Vienos įmonės“ deklaracijoje pagal Ministerijos parengtą ir interneto svetainėse <http://www.esinvesticijos.lt/lt/dokumentai/vienos-imones-deklaracijos-pagal-komisijos-reglamenta-es-nr-1407-2013> ir <http://www.ukmin.lt/web/lt/es_parama/2014_2020/kvietimai> paskelbtą rekomenduojamą formą, taip pat Suteiktos valstybės pagalbos ir nereikšmingos (*de minimis*) pagalbos registre, kurio nuostatai patvirtinti Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos ir nereikšmingos (*de minimis*) pagalbos registro nuostatų patvirtinimo“ (toliau – Registras), patikrinti, ar teikiama pagalba neviršys leidžiamo *de minimis* pagalbos dydžio, kaip nustatyta *de minimis* reglamento 3 straipsnyje. Įgyvendinančioji institucija paraiškos vertinimo metu patikrinusi pareiškėjo teisę gauti bendrą vienai įmonei suteikiamą *de minimis* pagalbą ir įsitikinusi, kad teikiama pagalba neviršys leidžiamo *de minimis* pagalbos dydžio, ir atlikusi projekto naudos ir kokybės vertinimą (kai suteikiama 40 ar daugiau balų), vadovaudamasi Suteiktos valstybės pagalbos ir nereikšmingos (*de minimis*) pagalbos duomenų tvarkymo taisyklėmis, patvirtintomis Lietuvos Respublikos konkurencijos tarybos 2015 m. lapkričio 13 d. nutarimu Nr. 1S-120/2015 „Dėl Suteiktos valstybės pagalbos ir nereikšmingos (*de minimis*) pagalbos duomenų tvarkymo taisyklių patvirtinimo“, rezervuoja planuojamą suteikti *de minimis* pagalbos sumą Registre. Ministerijai priėmus sprendimą finansuoti projektą, įgyvendinančioji institucija per 5 darbo dienas registruoja suteiktos *de minimis* pagalbos sumą Registre;

44.3. *de minimis* pagalbos dydis diskontuojamas vadovaujantis *de minimis* reglamento 3 straipsnio 6 dalimi.

45. *De minimis* pagalba nesumuojama su valstybės pagalba, skiriama toms pačioms tinkamoms finansuoti sąnaudoms, jeigu dėl tokio pagalbos sumavimo būtų viršytas 2014 m. birželio 17 d. Komisijos reglamente (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius (OL 2014 L 187, p. 1) arba Europos Komisijos priimtame sprendime nustatytas didžiausias atitinkamas pagalbos intensyvumas, arba kiekvienu atveju atskirai nustatyta pagalbos suma.

46. Projekto vykdytojui nepasiekus įsipareigotų pasiekti projekto sutartyje nurodytų Priemonės įgyvendinimo stebėsenos ir fizinių veiklos įgyvendinimo rodiklių, taikomos Projektų taisyklių IV skyriaus dvidešimt antrojo skirsnio nuostatos.

**V SKYRIUS**

**PARAIŠKŲ RENGIMAS, PAREIŠKĖJŲ INFORMAVIMAS, KONSULTAVIMAS, PARAIŠKŲ TEIKIMAS IR VERTINIMAS**

47. Siekdamas gauti finansavimą pareiškėjas turi užpildyti paraišką, kurios iš dalies užpildyta forma PDF formatu skelbiama ES struktūrinių fondų svetainės www.esinvesticijos.lt skiltyje „Finansavimas“ prie paskelbto kvietimo teikti paraiškas „Susijusių dokumentų“. Paraiška ir jos priedai pildomi lietuvių kalba.

48. Pareiškėjas pildo paraišką ir kartu su Aprašo 52 punkte nurodytais priedais iki kvietimo teikti paraiškas skelbime nustatyto termino paskutinės dienos teikia ją per Iš Europos Sąjungos struktūrinių fondų lėšų bendrai finansuojamų projektų duomenų mainų svetainę (toliau – DMS), o jei DMS funkcinės galimybės laikinai neužtikrinamos – įgyvendinančiajai institucijai raštu Projektų taisyklių III skyriaus dvyliktajame skirsnyje nustatyta tvarka.

49. Jeigu vadovaujantis Aprašo 48 punktu paraiška teikiama raštu, ji gali būti teikiama vienu iš šių būdų:

49.1. įgyvendinančiajai institucijai teikiamas pasirašytas popierinis paraiškos ir jos priedų dokumentas (kartu pateikiama į elektroninę laikmeną įrašyta paraiška ir priedai). Paraiškos originalo ir elektroninės versijos turinys turi būti identiškas. Nustačius, kad paraiškos elektroninės versijos turinys neatitinka originalo, vadovaujamasi paraiškos originale nurodyta informacija. Paraiška gali būti pateikta registruotu laišku, per pašto kurjerį arba įteikta asmeniškai kvietime nurodytu adresu;

49.2. įgyvendinančiajai institucijai kvietime nurodytu elektroninio pašto adresu siunčiamas elektroninis dokumentas, pasirašytas kvalifikuotu elektroniniu parašu.

50. Jei paraiškos gali būti teikiamos per DMS, pareiškėjas prie DMS jungiasi naudodamasis Valstybės informacinių išteklių sąveikumo platforma ir užsiregistravęs tampa DMS naudotoju.

51. Jei laikinai nėra užtikrintos DMS funkcinės galimybės ir dėl to pareiškėjai negali pateikti paraiškos ar jos priedo (-ų) paskutinę paraiškų pateikimo termino dieną, įgyvendinančioji institucija paraiškų pateikimo terminą pratęsia 7 dienų laikotarpiui ir (arba) sudaro galimybę paraiškas ar jų priedus pateikti kitu būdu bei apie tai paskelbia Projektų taisyklių 82 punkte nustatyta tvarka.

52. Kartu su paraiška pareiškėjas turi pateikti šiuos priedus:

52.1. užpildytą Klausimyną apie pirkimo ir (arba) importo pridėtinės vertės mokesčio tinkamumą finansuoti iš Europos Sąjungos struktūrinių fondų ir (arba) Lietuvos Respublikos biudžeto lėšų, jei pareiškėjas prašo pirkimo ir (arba) importo pridėtinės vertės mokesčio išlaidas pripažinti tinkamomis finansuoti, t. y. įtraukia šias išlaidas į projekto biudžetą. Šio klausimyno forma skelbiama ES struktūrinių fondų svetainės [www.esinvesticijos.lt](http://www.esinvesticijos.lt) skiltyje „Dokumentai“, nurodžius dokumento tipą „paraiškų priedų formos“;

52.2. pareiškėjo nuosavą indėlį ir netinkamų finansuoti išlaidų padengimą pagrindžiančius dokumentus;

52.3. užpildytą Aprašo 5 priedą;

52.4. Smulkiojo ar vidutinio verslo subjekto statuso deklaraciją, kurios forma patvirtinta Lietuvos Respublikos ūkio ministro 2008 m. kovo 26 d. įsakymu Nr. 4-119 „Dėl Smulkiojo ar vidutinio verslo subjekto statuso deklaravimo tvarkos aprašo ir Smulkiojo ar vidutinio verslo subjekto statuso deklaracijos formos patvirtinimo“, parengtą pagal paskutinių ataskaitinių finansinių metų duomenis;

52.5. informaciją dėl įmonių tarpusavio santykių, nurodytų *de minimis* reglamento 2 straipsnio 2 dalyje, reikalingą vienos įmonės, kaip nurodyta *de minimis* reglamente, apimčiai nustatyti (pildoma „Vienos įmonės“ deklaracija pagal Ministerijos parengtą ir interneto svetainėse [www.esinvesticijos.lt](http://www.esinvesticijos.lt) ir [www.ukmin.lt](http://www.ukmin.lt) paskelbtą rekomenduojamą formą);

52.6. patvirtintus paskutinių 3 ataskaitinių finansinių metų metinių finansinių ataskaitų rinkinius arba paskutiniųjų 3 finansinių metų patvirtintus Įmonių grupės metinių konsoliduotųjų finansinių ataskaitų rinkinius, jei jas pareiškėjas privalo rengti pagal Lietuvos įmonių grupių konsoliduotosios finansinės atskaitomybės įstatymo nuostatas (netaikoma, jeigu pareiškėjas yra pateikęs metinių finansinių ataskaitų rinkinius Juridinių asmenų registrui).

53. Visi Aprašo 52 punkte nurodyti priedai turi būti teikiami Projektų taisyklių 13 punkte nustatyta tvarka įgyvendinančiajai institucijai raštu, kartu pateikiant ir elektroninę laikmeną (jeigu įdiegtos funkcinės galimybės, teikiama per DMS).

54. Paraiškų pateikimo paskutinė diena nustatoma kvietime teikti paraiškas.

55. Pareiškėjai informuojami ir konsultuojami Projektų taisyklių II skyriaus penktajame skirsnyje nustatyta tvarka. Informacija apie konkrečius įgyvendinančiosios institucijos konsultuojančius asmenis ir jų kontaktus bus nurodyta kvietimo teikti paraiškas skelbime, paskelbtame pagal Aprašą ES struktūrinių fondų svetainėje www.esinvesticijos.lt.

56. Įgyvendinančioji institucija atlieka projekto tinkamumo finansuoti vertinimą Projektų taisyklių III skyriaus keturioliktajame ir penkioliktajame skirsniuose nustatyta tvarka pagal Aprašo 1 priede nustatytus reikalavimus, taip pat projekto naudos ir kokybės vertinimą Projektų taisyklių III skyriaus keturioliktajame ir šešioliktajame skirsniuose nustatyta tvarka pagal Aprašo 2 priede nustatytus reikalavimus.

57. Paraiškos vertinimo metu įgyvendinančioji institucija gali paprašyti pareiškėjo pateikti trūkstamą informaciją ir (arba) dokumentus Projektų taisyklių 118 punkte nustatyta tvarka.

58. Paraiškos vertinamos ne ilgiau kaip 90 dienų nuo kvietimo teikti paraiškas skelbime nurodytos paskutinės paraiškų pateikimo dienos.

59. Nepavykus paraiškų įvertinti per nustatytą terminą (kai paraiškų vertinimo metu reikia kreiptis į kitas institucijas, atliekama patikra projekto įgyvendinimo ir (ar) administravimo vietoje, taip pat kai buvo gauta paraiškų, kurių suma didesnė nei kvietimui teikti paraiškas skirta lėšų suma), vertinimo terminas gali būti pratęstas įgyvendinančiosios institucijos sprendimu. Apie naują paraiškų vertinimo terminą Projektų taisyklių 127 punkte nustatyta tvarka įgyvendinančioji institucija informuoja pareiškėjus raštu, vadovaudamasi Projektų taisyklių 13 punktu (jeigu įdiegtos funkcinės galimybės, informuoja per DMS), taip pat Ministeriją ir vadovaujančiąją instituciją raštu, vadovaudamasi Projektų taisyklių 9 punktu (jeigu įdiegtos funkcinės galimybės, – per 2014–2020 metų Europos Sąjungos struktūrinių fondų posistemį SFMIS2014), ir nurodo termino pratęsimo priežastis.

60. Paraiška atmetama dėl Apraše, Projektų taisyklių 93 punkte ir Projektų taisyklių III skyriaus keturioliktajame, penkioliktajame ir šešioliktajame skirsniuose nustatytų priežasčių juose nustatyta tvarka. Apie paraiškos atmetimą pareiškėjas informuojamas raštu (jeigu įdiegtos funkcinės galimybės, informuojamas per DMS) per 3 darbo dienas nuo sprendimo dėl paraiškos atmetimo priėmimo dienos.

61. Pareiškėjas sprendimą dėl paraiškos atmetimo gali apskųsti Projektų taisyklių VII skyriaus keturiasdešimt trečiajame skirsnyje nustatyta tvarka, ne vėliau kaip per 14 dienų nuo tos dienos, kurią pareiškėjas sužinojo ar turėjo sužinoti apie skundžiamą įgyvendinančiosios institucijos sprendimą.

62. Paraiškų baigiamąjį vertinimo rezultatų aptarimą organizuoja ir Paraiškų vertinimo rezultatų aptarimo grupės sudėtį tvirtina Ministerija Projektų taisyklių 146 punkte nustatyta tvarka. Paraiškų vertinimo rezultatų aptarimo grupės veiklos principai nustatomi šios grupės darbo reglamente.

63. Įgyvendinančiajai institucijai baigus paraiškų vertinimą, sprendimą dėl projekto finansavimo arba nefinansavimo priima Ministerija Projektų taisyklių III skyriaus septynioliktajame skirsnyje nustatyta tvarka.

64. Ministerijai priėmus sprendimą finansuoti projektą, įgyvendinančioji institucija per 3 darbo dienas nuo šio sprendimo gavimo dienos raštu (jeigu įdiegtos funkcinės galimybės – per DMS)pateikia šį sprendimą pareiškėjams.

65. Pagal Aprašą finansuojamiems projektams įgyvendinti bus sudaromos dvišalės projektų sutartys. Projektų sutartys gali būti keičiamos ar nutraukiamos Projektų taisyklių IV skyriaus devynioliktajame skirsnyje nustatyta tvarka.

66. Ministerijai priėmus sprendimą dėl projekto finansavimo, įgyvendinančioji institucija Projektų taisyklių IV skyriaus aštuonioliktajame skirsnyje nustatyta tvarka pagal Projektų taisyklių 4 priede nustatytą formą parengia ir pateikia pareiškėjui projekto sutarties projektą ir nurodo pasiūlymo pasirašyti projekto sutartį galiojimo terminą Projektų taisyklių 166 punkte nustatyta tvarka. Pareiškėjui per įgyvendinančiosios institucijos nustatytą pasiūlymo galiojimo terminą nepasirašius projekto sutarties, pasiūlymas pasirašyti projekto sutartį netenka galios. Pareiškėjas turi teisę kreiptis į įgyvendinančiąją instituciją su prašymu dėl objektyvių priežasčių, nepriklausančių nuo pareiškėjo, pakeisti projekto sutarties pasirašymo terminą. Jeigu pareiškėjas atsisako pasirašyti projekto sutartį ar per nustatytą terminą jos nepasirašo, įgyvendinančioji institucija informuoja Ministeriją ir pareiškėją Projektų taisyklių 168 punkte nustatyta tvarka.

67. Projekto sutarties originalas gali būti rengiamas ir teikiamas:

67.1. pasirašytas raštu popierinėje laikmenoje arba

67.2. pasirašytas kvalifikuotu elektroniniu parašu (tik elektroninėje laikmenoje).

**VI SKYRIUS**

**PROJEKTŲ ĮGYVENDINIMO REIKALAVIMAI**

68. Projektas įgyvendinamas pagal projekto sutartyje, Apraše ir Projektų taisyklėse nustatytus reikalavimus.

69. Jei projekto veikla nepradėta įgyvendinti per 3 mėnesius nuo projekto sutarties pasirašymo dienos, įgyvendinančioji institucija, suderinusi su Ministerija, turi teisę vienašališkai nutraukti projekto sutartį. Jeigu įgyvendinančioji institucija nenutraukia projekto sutarties, ji nustato pareiškėjui ne ilgesnį kaip 2 mėnesių terminą pateikti informaciją dėl projektų veiklų įgyvendinimo pradžios nukėlimo ir, įvertinusi priežastis, priima galutinį sprendimą dėl sutarties pratęsimo arba nepratęsimo.

70. Projektų įgyvendinimo priežiūrai bus sudaromas Projektų priežiūros komitetas, kurio sudėtis tvirtinama Lietuvos Respublikos ūkio ministro įsakymu, o jo veiklos principai nustatomi šio komiteto darbo reglamente.

71. Projekto vykdytojas privalo informuoti apie įgyvendinamą ar įgyvendintą projektą Projektų taisyklių VII skyriaus trisdešimt septintajame skirsnyje nustatyta tvarka.

72. Projekto užbaigimo reikalavimai nustatyti Projektų taisyklių IV skyriaus dvidešimt septintajame skirsnyje.

**VII SKYRIUS**

**APRAŠO KEITIMO TVARKA**

73. Aprašo keitimo tvarka nustatyta Projektų taisyklių III skyriaus vienuoliktajame skirsnyje.

74. Jei Aprašas keičiamas jau atrinkus projektus, šie pakeitimai, nepažeidžiant lygiateisiškumo principo, taikomi ir įgyvendinamiems projektams Projektų taisyklių 91 punkte nustatytais atvejais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2014–2020 metų Europos Sąjungos fondų investicijų veiksmų programos

3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.2.1-LVPA-K-801 „Naujos galimybės LT“ projektų finansavimo sąlygų aprašo Nr. 4

1 priedas

**PROJEKTO TINKAMUMO FINANSUOTI VERTINIMO LENTELĖ**

|  |  |
| --- | --- |
| **Paraiškos kodas** |  |
| **Pareiškėjo pavadinimas** |  |
| **Projekto pavadinimas** |  |
| **Projektą planuojama įgyvendinti:** *Pažymima projekto tinkamumo finansuoti vertinimo metu.*  ** su partneriu (-iais)  be partnerio (-ių)** | |
| ** PIRMINĖ PATIKSLINTA**  *(Žymima „Patikslinta“ tais atvejais, kai ši lentelė tikslinama po to, kai paraiška grąžinama pakartotiniam vertinimui.)* | |

|  |  |  |  |
| --- | --- | --- | --- |
| **Bendrasis reikalavimas /**  **specialusis projektų atrankos kriterijus (toliau – specialusis kriterijus), jo vertinimo aspektai ir paaiškinimai** | **Bendrojo reikalavimo / specialiojo kriterijaus detalizavimas** | **Bendrojo reikalavimo / specialiojo kriterijaus vertinimas** | |
| **Taip / Ne / Netaikoma / Taip su išlyga** | **Komentarai** |
|  |  |  |  |
| **1. Planuojamu finansuoti projektu prisidedama prie bent vieno 2014–2020 metų Europos Sąjungos fondų investicijų veiksmų programos (toliau – veiksmų programa) prioriteto konkretaus uždavinio įgyvendinimo, rezultato pasiekimo ir įgyvendinama bent viena pagal projektų finansavimo sąlygų aprašą numatoma finansuoti veikla.** | | | |
| 1.1. Projekto tikslai ir uždaviniai atitinka bent vieną veiksmų programos prioriteto konkretų uždavinį ir siekiamą rezultatą. | Projekto tikslai ir uždaviniai turi atitikti veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.2.1-LVPA-K-801 „Naujos galimybės LT“ 3.2.1 konkretų uždavinį „Padidinti MVĮ tarptautiškumą“ ir siekiamą rezultatą.  Informacijos šaltinis – paraiška finansuoti iš Europos Sąjungos struktūrinių fondų lėšų bendrai finansuojamą projektą (toliau – paraiška). |  |  |
| 1.2. Projekto tikslai, uždaviniai ir veiklos atitinka bent vieną iš projektų finansavimo sąlygų apraše nurodytų veiklų. | Projekto tikslai, uždaviniai ir veiklos turi atitikti 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonėsNr. 03.2.1-LVPA-K-801 „Naujos galimybės LT“ projektų finansavimo sąlygų aprašo Nr. 4 (toliau – Aprašas) 10 punkte nurodytą veiklą.  Informacijos šaltinis – paraiška. |  |  |
| 1.3. Projektas atitinka kitus su projekto veiklomis susijusius projektų finansavimo sąlygų apraše nustatytus reikalavimus. | Projektas turi atitikti kitus su projekto veiklomis susijusius Aprašo 16.2 ir 16.3 papunkčiuose ir 19 bei 23 punktuose nustatytus reikalavimus.  Informacijos šaltinis – paraiška. |  |  |
| **2. Projektas atitinka strateginio planavimo dokumentų nuostatas.** | | | |
| 2.1. Projektas atitinka strateginio planavimo dokumentų nuostatas. | Projektas turi atitikti nacionalinį strateginio planavimo dokumentą, nurodytą Aprašo 16.1 papunktyje.  Informacijos šaltinis – paraiška. |  |  |
| 2.2. Projektu prisidedama prie bent vieno 2009 m. spalio 30 d. Europos Vadovų Tarybos išvadomis Nr. 15265/09 patvirtintos Europos Sąjungos Baltijos jūros regiono strategijos, atnaujintos Europos Komisijos 2012 m. kovo 23 d. komunikatu Nr. COM (2012) 128, tikslo įgyvendinimo pagal bent vieną Europos Sąjungos Baltijos jūros regiono strategijos veiksmų plane, patvirtintame Europos Komisijos 2017 m. kovo 20 d. sprendimu Nr.  SWD(2017) 118, numatytą politinę sritį, horizontalųjį veiksmą ar įgyvendinimo pavyzdį. | Netaikoma. |  |  |
| **3. Projektu siekiama aiškių ir realių kiekybinių uždavinių.** | | | |
| 3.1. Projektu prisidedama prie bent vieno projektų finansavimo sąlygų apraše nustatyto veiksmų programos ir (arba) ministerijos priemonių įgyvendinimo plane nurodyto nacionalinio produkto ir (arba) rezultato rodiklio pasiekimo. | Projektas turi siekti stebėsenos rodiklių, nurodytų Aprašo 25punkte.  Informacijos šaltinis – paraiška. |  |  |
| 3.2. Išlaikyta nuosekli vidinė projekto logika, t. y. projekto rezultatai yra projekto veiklų padarinys, projekto veiklos sudaro prielaidas įgyvendinti projekto uždavinius, o pastarieji – pasiekti nustatytą projekto tikslą. | Informacijos šaltinis – paraiška. |  |  |
| 3.3. Projekto uždaviniai yra specifiniai (parodo projekto esmę ir charakteristikas), išmatuojami (kiekybiškai išreikšti ir matuojami) ir įvykdomi, aiški veiklų pradžios ir pabaigos data. | Informacijos šaltinis – paraiška. |  |  |
| **4. Projektas atitinka horizontaliuosius (darnaus vystymosi bei moterų ir vyrų lygybės ir nediskriminavimo) principus, projekto įgyvendinimas yra suderinamas su Europos Sąjungos (toliau – ES) konkurencijos politikos nuostatomis.** | | | |
| 4.1. Projekte nėra numatyti veiksmai, kurie turėtų neigiamą poveikį darnaus vystymosi principo įgyvendinimui: |  |  |  |
| 4.1.1. aplinkosaugos srityje (aplinkos kokybė ir gamtos ištekliai, kraštovaizdžio ir biologinės įvairovės apsauga, klimato kaita, aplinkos apsauga ir kt.); | Netaikoma. |  |  |
| 4.1.2. socialinėje srityje (užimtumas, skurdas ir socialinė atskirtis, visuomenės sveikata, švietimas ir mokslas, kultūros savitumo išsaugojimas, tausojantis vartojimas); | Informacijos šaltinis – paraiška. |  |  |
| 4.1.3. ekonomikos srityje (darnus pagrindinių ūkio šakų ir regionų vystymas); | Informacijos šaltinis – paraiška. |  |  |
| 4.1.4. teritorijų vystymo srityje (aplinkosauginių, socialinių ir ekonominių skirtumų mažinimas); | Informacijos šaltinis – paraiška. |  |  |
| 4.1.5. informacinės ir žinių visuomenės srityje. | Netaikoma. |  |  |
| 4.2. Pasiūlyti konkretūs veiksmai (pademonstruotas iniciatyvus požiūris), kurie rodo, kad projektu skatinamas darnaus vystymosi principo įgyvendinimas. | Informacijos šaltinis – paraiška. |  |  |
| 4.3. Projekte nėra numatoma apribojimų, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui. | Informacijos šaltinis – paraiška. |  |  |
| 4.4. Pasiūlyti konkretūs veiksmai, kurie rodo, kad projektu prisidedama prie moterų ir vyrų lygybės principo įgyvendinimo ir (arba) skatinamas nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principo įgyvendinimas. | Netaikoma. |  |  |
| 4.5. Projektas suderinamas su ES konkurencijos politikos nuostatomis: |  |  |  |
| 4.5.1. teikiamas finansavimas neviršija nustatytų *de minimis* pagalbos ribų ir atitinka reikalavimus, taikomus *de minimis* pagalbai; | Projektui teikiamas finansavimas turi neviršyti nustatytų *de minimis* pagalbos ribų ir atitikti reikalavimus, taikomus *de minimis* pagalbai, kurie yra nustatyti Aprašo 13, 30, 44 ir 45 punktuose.  Vertinant atitiktį šiam vertinimo aspektui, pildomas Aprašo 3 priedas.  Informacijos šaltiniai: paraiška, Suteiktos valstybės pagalbos ir nereikšmingos (*de minimis*) pagalbos registras, kurio nuostatai patvirtinti Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos ir nereikšmingos (*de minimis*) pagalbos registro nuostatų patvirtinimo“ (toliau – Registras), dokumentai, nurodyti Aprašo 52.5 papunktyje. |  |  |
| 4.5.2. projektas finansuojamas pagal suderintą valstybės pagalbos schemą ar Europos Komisijos sprendimą arba pagal 2014 m. birželio 17 d. Komisijos reglamentą (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius (OL 2014 L 187, p. 1–78) (toliau – Bendrasis bendrosios išimties reglamentas), laikantis ten nustatytų reikalavimų; | Netaikoma. |  |  |
| 4.5.3. projekto finansavimas nereiškia neteisėtos valstybės pagalbos ar *de minimis* pagalbos suteikimo. | Netaikoma. |  |  |
| **5. Pareiškėjas ir partneris (-iai) organizaciniu požiūriu yra pajėgūs tinkamai ir laiku įgyvendinti teikiamą projektą ir atitinka jam (jiems) keliamus reikalavimus.** | | | |
| 5.1. Pareiškėjas ir partneris (-iai) yra juridiniai asmenys, juridinio asmens filialai, atstovybės (toliau – juridinis asmuo) arba fiziniai asmenys, kurie verčiasi ūkine komercine veikla (toliau – fizinis asmuo), kaip nustatyta projektų finansavimo sąlygų apraše. | Netaikoma. |  |  |
| 5.2. Pareiškėjas ir partneris (-iai) atitinka tinkamų pareiškėjų sąrašą, nustatytą projektų finansavimo sąlygų apraše. | Tinkamų pareiškėjų sąrašas yra nurodytas Aprašo 12 punkte.  Informacijos šaltiniai: paraiška, Aprašo 52.4 papunktyje nurodytas dokumentas. |  |  |
| 5.3. Pareiškėjas ir partneris (-iai) turi teisinį pagrindą užsiimti ta veikla (atlikti funkcijas), kuriai pradėti ir (arba) vykdyti, ir (arba) plėtoti skirtas projektas. | Informacijos šaltinis – paraiška. |  |  |
| 5.4. Pareiškėjui ir partneriui (-iams) nėra apribojimų gauti finansavimą:  5.4.1. pareiškėjui ir partneriui (-iams), kurie yra juridiniai asmenys, nėra iškelta byla dėl bankroto arba restruktūrizavimo, nėra pradėtas ikiteisminis tyrimas dėl ūkinės ir (arba) ekonominės veiklos arba jis (jie) nėra likviduojamas (-i), nėra priimtas kreditorių susirinkimo nutarimas bankroto procedūras vykdyti ne teismo tvarka arba pareiškėjui ir partneriui (-iams), kurie yra fiziniai asmenys, nėra iškelta byla dėl bankroto, nėra pradėtas ikiteisminis tyrimas dėl ūkinės ir (arba) ekonominės veiklos;  5.4.2. paraiškos pateikimo dieną pareiškėjas ir partneris (-iai) neturi su mokesčių ir socialinio draudimo įmokų mokėjimu susijusių skolų pagal Lietuvos Respublikos teisės aktus arba pagal kitos valstybės teisės aktus, jei pareiškėjas ir partneris (-iai) yra užsienyje registruotas juridinis asmuo (asmenys) ar fizinis (-iai) asmuo (asmenys) yra užsienio pilietis (-čiai), arba kiekvienu atveju skola neviršija 50 Eur (penkiasdešimt eurų) (tikrinama ne vėliau kaip per 7 dienas nuo paraiškos gavimo dienos; jei nustatoma, kad skola viršija 50 Eur (penkiasdešimt eurų), pareiškėjui leidžiama dokumentais pagrįsti, kad paraiškos pateikimo dieną skola neviršijo 50 Eur (penkiasdešimt eurų) *(ši nuostata netaikoma įstaigoms, kurių veikla finansuojama iš Lietuvos Respublikos valstybės ir (arba) savivaldybių biudžetų ir (arba) valstybės pinigų fondų, ir pareiškėjams, kuriems Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai);*  5.4.3. paraiškos vertinimo metu pareiškėjas ir partneris (-iai), kurie yra fiziniai asmenys, arba pareiškėjo ir partnerio (-ių), kurie yra juridiniai asmenys, vadovas, pagrindinis akcininkas (turintis daugiau nei 50 proc. akcijų) ar savininkas, ūkinės bendrijos tikrasis narys (-iai) ar mažosios bendrijos atstovas (-ai), turintis (-ys) teisę juridinio asmens vardu sudaryti sandorį, ar buhalteris (-iai), ar kitas (-i) asmuo (asmenys), turintis (-ys) teisę surašyti ir pasirašyti pareiškėjo apskaitos dokumentus, neturi neišnykusio arba nepanaikinto teistumo arba dėl pareiškėjo ir partnerio (-ių) per paskutinius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą bendrininkų grupėje, organizuotoje grupėje, nusikalstamame susivienijime, jų organizavimą ar vadovavimą jiems, kyšininkavimą, prekybą poveikiu, papirkimą, piktnaudžiavimą, tarnybos pareigų neatlikimą, sukčiavimą, turto pasisavinimą, turto iššvaistymą, turtinės žalos padarymą apgaule, turto sunaikinimą ar sugadinimą, neteisėtą praturtėjimą, kontrabandą, muitinės apgaulę, neteisėtą disponavimą akcizais apmokestinamomis prekėmis, neteisėtą prekių ar produkcijos neišvežimą iš Lietuvos Respublikos, neteisėtą vertimąsi ūkine, komercine, finansine ar profesine veikla, neteisėtą juridinio asmens veiklą, svetimo prekių ar paslaugų ženklo naudojimą, apgaulingą pareiškimą apie juridinio asmens veiklą, mokesčių nesumokėjimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, skolininko nesąžiningumą, nusikalstamą bankrotą, netikros elektroninės mokėjimo priemonės gaminimą, tikros elektroninės mokėjimo priemonės klastojimą ar neteisėtą disponavimą elektronine mokėjimo priemone arba jos duomenimis, neteisėtą elektroninės mokėjimo priemonės ar jos duomenų panaudojimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą ar aplaidų apskaitos tvarkymą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, netikrų pinigų ar vertybinių popierių pagaminimą, laikymą arba realizavimą, dokumento suklastojimą ar disponavimą suklastotu dokumentu, antspaudo, spaudo ar blanko suklastojimą, dalyvavimą kokioje nors kitoje neteisėtoje veikloje, kenkiančioje Lietuvos Respublikos ir (arba) ES finansiniams interesams *(šis apribojimas netaikomas, jei pareiškėjo arba partnerio (-ių) veikla yra finansuojama iš Lietuvos Respublikos valstybės ir (arba) savivaldybių biudžetų ir (arba) valstybės pinigų fondų, taip pat Europos investicijų fondui ir Europos investicijų bankui)*;  5.4.4. paraiškos vertinimo metu pareiškėjui ir partneriui (-iams), jei jie perkėlė gamybinę veiklą valstybėje narėje arba į kitą valstybę narę, nėra taikoma arba nebuvo taikoma išieškojimo procedūra *(ši nuostata nėra taikoma viešiesiems juridiniams asmenims)*;  5.4.5. paraiškos vertinimo metu pareiškėjui ir partneriui (-iams) nėra taikomas apribojimas (iki 5 metų) neskirti ES finansinės paramos dėl trečiųjų šalių piliečių nelegalaus įdarbinimo *(ši nuostata nėra taikoma viešiesiems juridiniams asmenims)*;  5.4.6. paraiškos vertinimo metu pareiškėjui ir partneriui (-iams) nėra taikomas apribojimas gauti finansavimą dėl to, kad per sprendime dėl lėšų grąžinimo nustatytą terminą lėšos nebuvo grąžintos arba grąžinta tik dalis lėšų *(šis apribojimas netaikomas įstaigoms, kurių veikla finansuojama iš Lietuvos Respublikos valstybės ir (arba) savivaldybių biudžetų ir (arba) valstybės pinigų fondų, įstaigoms, kurių veiklai finansuoti yra skiriama 2007–2013 metų ES fondų ar 2014–2020 metų ES struktūrinių fondų techninė parama, Europos investicijų fondui ir Europos investicijų bankui)*;  5.4.7. paraiškos vertinimo metu pareiškėjas ir partneris (-iai) Juridinių asmenų registrui yra pateikę metinių finansinių ataskaitų rinkinius, taip pat metinių konsoliduotųjų finansinių ataskaitų rinkinius, kaip nustatyta Juridinių asmenų registro nuostatuose, patvirtintuose Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro įsteigimo ir Juridinių asmenų registro nuostatų patvirtinimo“ *(ši nuostata netaikoma, kai pareiškėjas yra fizinis asmuo; ši nuostata taikoma tik tais atvejais, kai finansines ataskaitas būtina rengti pagal įstatymus, taikomus juridiniam asmeniui, užsienio juridiniam asmeniui ar kitai organizacijai).* | Informacijos šaltiniai: paraiška, Aprašo 52.6 papunktyje nurodyti dokumentai, Valstybinės mokesčių inspekcijos prie Lietuvos Respublikos finansų ministerijos ir Valstybinio socialinio draudimo fondo valdybos prie Socialinės apsaugos ir darbo ministerijos, Juridinių asmenų registro, Audito, apskaitos, turto vertinimo ir nemokumo valdymo tarnybos prie Lietuvos Respublikos finansų ministerijos duomenys, taip pat kita viešajai įstaigai Lietuvos verslo paramos agentūrai (toliau – įgyvendinančioji institucija) prieinama informacija. |  |  |
| 5.5. Pareiškėjas ir partneris (-iai) turi (gali užtikrinti) pakankamus administravimo gebėjimus vykdyti projektą. | Informacijos šaltinis – paraiška. |  |  |
| 5.6. Projekto parengtumas atitinka projektų finansavimo sąlygų apraše nustatytus reikalavimus. | Netaikoma. |  |  |
| 5.7. Partnerystė įgyvendinant projektą yra pagrįsta ir teikia naudą. | Netaikoma. |  |  |
| **6. Projekto išlaidų finansavimo šaltiniai aiškiai nustatyti ir užtikrinti.** | | | |
| 6.1. Pareiškėjo ir (ar) partnerio (-ių) įnašas atitinka projektų finansavimo sąlygų apraše nustatytus reikalavimus ir yra užtikrintas įnašo finansavimas. | Pareiškėjas turi prisidėti prie projekto įgyvendinimo Aprašo 35, 36 ir 37 punktuose nurodyta lėšų dalimi.  Informacijos šaltiniai: duomenys tikrinami pagal Juridinių asmenų registro duomenis, pareiškėjo kreditorių ir debitorių sąrašą (nurodomi kreditoriniai ir debitoriniai įsiskolinimai ir sąrašas, sudarytas ne vėliau kaip prieš 30 dienų iki paraiškos pateikimo įgyvendinančiajai institucijai dienos), prognozinius pinigų srautus (mėnesiais) projekto įgyvendinimo laikotarpiu, kuriuose pagal projekto tvarkaraštį būtų detalizuoti ir išdėstyti projekto finansavimo šaltiniai, numatomos patirti išlaidos (atsižvelgiant į apmokėjimo sąlygas), įvertintas paramos sumų gavimas ir panašiai ir kurie įrodo, kad pareiškėjui pakaks numatytų finansavimo šaltinių nuosavam indėliui finansuoti ir sklandžiam projekto veiklų finansavimui užtikrinti, pagrindžiančius planuojamų pardavimų dokumentus (turimi kontraktai, užsakomieji komerciniai pasiūlymai, užsakymai ir panašiai), planuojamus finansavimo šaltinius (nuosavos lėšos, bankų ir kitų kredito įstaigų, juridinių asmenų paskolos ir kiti šaltiniai); kitus dokumentus, įrodančius pareiškėjo gebėjimus užtikrinti savo veiklos tęstinumą per visą projekto įgyvendinimo laikotarpį ir prisidėti prie projekto finansavimo, Aprašo 52.2 ir 52.6 papunkčiuose nurodyti dokumentai. |  |  |
| 6.2. Užtikrintas netinkamų finansuoti su projektu susijusių išlaidų padengimas. | Informacijos šaltinis – Aprašo 1 priedo 6.1 papunktyje nurodyti informacijos šaltiniai. |  |  |
| 6.3. Užtikrintas finansinis projekto (veiklų) rezultatų tęstinumas. | Informacijos šaltinis – paraiška. |  |  |
| * 1. Projektas atitinka Europos investicijų banko (toliau – EIB) nustatytas išlaidų tinkamumo finansuoti sąlygas. | Netaikoma. |  |  |
| **7. Užtikrintas efektyvus projektui įgyvendinti reikalingų lėšų panaudojimas.** | | | |
| 7.1. Projekto įgyvendinimo alternatyvos pasirinkimas pagrįstas sąnaudų ir naudos analizės rezultatais: | Netaikoma. |  |  |
| 7.1.1. projekto įgyvendinimo alternatyvai (-oms) įvertinti naudojamos pajamų, sąnaudų, finansavimo šaltinių, sukuriamos naudos ir kitos prielaidos yra pagrįstos; | Netaikoma. |  |  |
| 7.1.2. projekto įgyvendinimo alternatyvai (-oms) įvertinti naudojamas vienodas pagrįstos trukmės analizės laikotarpis; | Netaikoma. |  |  |
| 7.1.3. projekto įgyvendinimo alternatyvai (-oms) įvertinti naudojama vienoda pagrįsto dydžio diskonto norma; | Netaikoma. |  |  |
| 7.1.4. optimali projekto įgyvendinimo alternatyva pasirinkta pagal projekto įgyvendinimo alternatyvų finansinių ir (arba) ekonominių rodiklių (grynosios dabartinės vertės, vidinės grąžos normos, naudos ir sąnaudų santykio) reikšmes; | Netaikoma. |  |  |
| 7.1.5. pasirinktai projekto įgyvendinimo alternatyvai realizuoti nėra žinomų teisinių, techninių ir socialinių apribojimų. | Netaikoma. |  |  |
| 7.2. Projekto įgyvendinimo alternatyvos pasirinkimas pagrįstas sąnaudų efektyvumo rodikliu. | Netaikoma. |  |  |
| 7.3. Įvertintos pagrindinės projekto rizikos ir suplanuotos rizikų valdymo priemonės bei joms įgyvendinti reikalingi ištekliai. | Informacijos šaltinis – paraiška. |  |  |
| 7.4. Numatytos projekto veiklos atitinka tinkamoms finansuoti veikloms ir jų apimtims nustatytus reikalavimus. Išlaidos atitinka nustatytus reikalavimus ir yra būtinos projektams įgyvendinti. Veiklos ir išlaidos suplanuotos efektyviai ir pagrįstai, įvertinus ir iki paraiškos pateikimo pradėtas ar įvykdytas viešųjų pirkimų procedūras. Vertinant pareiškėjo ir partnerio (-ių) įgyvendintus ir (arba) įgyvendinamus projektus toms pačioms veikloms ir išlaidoms finansavimas nėra skiriamas pakartotinai. | Informacijos šaltinis – paraiška. |  |  |
| 7.5. Pareiškėjas gali įgyvendinti projekto tikslus, veiklas, uždavinius bei pasiekti rezultatus per projekto įgyvendinimo laikotarpį; projekto įgyvendinimo trukmė atitinka projektų finansavimo sąlygų apraše nustatytus reikalavimus. | Projekto įgyvendinimo trukmė / terminas turi atitikti Aprašo 21 punkte nustatytą reikalavimą.  Informacijos šaltinis – paraiška. |  |  |
| 7.6. Projektas atitinka kryžminio finansavimo reikalavimus. | Netaikoma. |  |  |
| 7.7. Teisingai pritaikyti fiksuotoji projekto išlaidų norma, fiksuotieji projekto išlaidų vieneto įkainiai, fiksuotosios projekto išlaidų sumos ir (ar) apdovanojimai. | Projektui taikomi fiksuotieji projekto išlaidų vieneto įkainiai turi atitikti reikalavimus, nustatytus Aprašo 42 punkte.  Informacijos šaltiniai: paraiška, Aprašo 4 priedas. |  |  |
| 7.8. Paraiškoje teisingai nurodyta projekto kategorija, iš projekto planuojamos gauti pajamos (taip pat ir grynosios pajamos) teisingai apskaičiuotos ir teisingai nustatytas projektui reikiamo finansavimo dydis, atsižvelgiant į tai, ar įgyvendinant projektą:  – negaunama pajamų;  – gaunama pajamų ir jos yra įvertintos iš anksto;  – gaunama pajamų, bet jų iš anksto neįmanoma apskaičiuoti. | Netaikoma. |  |  |
| **8. Projekto veiklos vykdomos veiksmų programos įgyvendinimo teritorijoje.** | | | |
| 8.1. Projekto veiklos vykdomos Lietuvos Respublikoje arba ne Lietuvos Respublikoje, bet jas vykdant sukurti produktai, gauti rezultatai ir nauda (ar jų dalis, proporcinga Lietuvos Respublikos finansiniam įnašui) atitenka Lietuvos Respublikai ir projektas atitinka bent vieną iš šių sąlygų:  8.1.1. iš Europos regioninės plėtros fondo ir Sanglaudos fondo bendrai finansuojamo projekto veiklų, vykdomų ne Lietuvos Respublikoje, o ES teritorijoje, išlaidos neviršija procento, nustatyto projektų finansavimo sąlygų apraše; arba pagal projektų finansavimo sąlygų aprašą vykdomos reprezentacijai skirtos veiklos;  8.1.2. iš Europos socialinio fondo bendrai finansuojamo projekto veiklos vykdomos:  8.1.2.1. ES teritorijoje;  8.1.2.2. ne ES teritorijoje, bet tokių veiklų išlaidos neviršija procento, nustatyto projektų finansavimo sąlygų apraše;  8.1.3. vykdomos techninės paramos projektų veiklos. | Projekto veiklų vykdymo teritorija turi atitikti Aprašo 24 punkte nustatytus reikalavimus.  Informacijos šaltinis – paraiška. |  |  |

**GALUTINĖ PROJEKTO ATITIKTIES BENDRIESIEMS REIKALAVIMAMS VERTINIMO IŠVADA:**

1. **Paraiška įvertinta teigiamai pagal visus bendruosius reikalavimus ir specialiuosius kriterijus:**

Taip Ne Taip su išlyga

Komentarai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Pareiškėjas nebandė gauti konfidencialios informacijos arba daryti poveikio vertinimą atliekančiai institucijai dabartinio paraiškų vertinimo arba atrankos proceso metu:**

Taip, nebandė

Ne, bandė

Komentarai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Privaloma pildyti tik atsakius „Ne, bandė“, t. y. nurodomos faktinės aplinkybės.)*

1. **Projekto tinkamumo finansuoti vertinimo metu nustatytos projekto** **tinkamos finansuoti ir tinkamos deklaruoti Europos Komisijai (toliau – EK) išlaidos:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Bendra projekto vertė (apima ir tinkamas, ir netinkamas išlaidas), Eur** | **Didžiausia galima projekto tinkamų finansuoti išlaidų suma:** | | | | | **Pajamos, mažinančios tinkamų deklaruoti EK išlaidų sumą, Eur** | **Tinkamos deklaruoti EK išlaidos** | |
| **Iš viso, Eur** | **Iš jų:** | | | | **Didžiausia EK tinkamų deklaruoti išlaidų suma, Eur** | **Dalis nuo tinkamų finansuoti išlaidų,**  **proc.** |
| **Prašomos skirti lėšos – iki, Eur** | **Dalis nuo tinkamų finansuoti išlaidų, proc.** | **Pareiškėjo nuosavos lėšos, Eur** | **Dalis nuo tinkamų finansuoti išlaidų, proc.** |
| 1 | 2 | 3 | 4=(3/2)\*100 | 5 | 6=(5/2)\*100 | 7 | 8 | 9=(8/2)\*100 |
|  |  |  |  |  |  |  |  |  |

**Pastabos:**

|  |
| --- |
| *(Šiame laukelyje pagal poreikį gali būti įrašomos papildomos sąlygos, kurias įgyvendinančioji institucija, atsižvelgdama į projekto rizikingumą, siūlo įtraukti į projekto sutartį.)* |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraiškos vertinimą atlikusios institucijos atsakingo

asmens pareigų pavadinimas) (data) (vardas ir pavardė, parašas, jei pildoma popierinė versija)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2014–2020 metų Europos Sąjungos fondų investicijų veiksmų programos

3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.2.1-LVPA-K-801 „Naujos galimybės LT“ projektų finansavimo sąlygų aprašo Nr. 4

2 priedas

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **PROJEKTO Naudos ir kokybės vertinimo LENTELĖ**   |  |  | | --- | --- | | **Paraiškos kodas** |  | | **Pareiškėjo pavadinimas** |  | | **Projekto pavadinimas** |  | | **Projektą planuojama įgyvendinti:** *Pažymima projekto naudos ir kokybės vertinimo metu.*  ** su partneriu (-iais)  be partnerio (-ių)** | | | ** PIRMINĖ PATIKSLINTA**  *(Žymima „Patikslinta“ tais atvejais, kai ši lentelė tikslinama po to, kai paraiška grąžinama pakartotiniam vertinimui.)* | |  |  |  |  |  |  |  |  | | --- | --- | --- | --- | --- | --- | --- | | **Prioritetinis projektų atrankos kriterijaus (toliau – kriterijus) pavadinimas** | **Kriterijaus vertinimo aspektai ir paaiškinimai** | **Didžiausias galimas kriterijaus balas** | **Kriterijaus vertinimas (jei taikomi svoriai)** | | **Vertinimo metu suteiktų balų skaičius** | **Komentarai** | | Kriterijaus įvertinimas | Svorio koeficien-tas | | **1. Projekto efektyvumas** | *Vertinant projektus, projekto efektyvumas skaičiuojamas kaip santykis tarp pareiškėjo paties pagamintos lietuviškos kilmės produkcijos eksporto augimo (skaičiuojant kaupiamuoju būdu (akumuliuotai) nuo paraiškos pateikimo metų iki 3 metų po projekto įgyvendinimo) ir prašomos finansavimo sumos.*  *Projekto efektyvumas skaičiuojamas pagal formulę: (N+1-P)+(N+2-P)+(N+3-P)/projekto finansavimas, kur*  *P – eksporto vertė paskutinių finansinių metų iki paraiškos pateikimo momento pagal finansinės atskaitomybės duomenis;*  *N+1 – eksporto vertė pirmaisiais finansiniais metais po projekto įgyvendinimo;*  *N+2 – eksporto vertė antraisiais finansiniais metais po projekto įgyvendinimo;*  *N+3 – eksporto vertė trečiaisiais finansiniais metais po projekto įgyvendinimo.*  *MVĮ eksporto vertė tikrinama pagal juridinio asmens metinių finansinių ataskaitų rinkinius, produkcijos išgabenimą patvirtinančius ir kitus eksporto vertę nurodančius dokumentus.*  *Projektai surikiuojami nuo efektyviausio (didžiausias santykis tarp pačių pagamintos lietuviškos kilmės produkcijos eksporto augimo ir prašomos finansavimo sumos) iki mažiausiai efektyvaus (mažiausias santykis tarp pačių pagamintos lietuviškos kilmės produkcijos eksporto augimo ir prašomos finansavimo sumos),* *suteikiant balus pagal tris atskiras pareiškėjų grupes: labai mažos įmonės, mažos įmonės, vidutinės įmonės.*  *5 balai suteikiami pirmiesiems 20 proc. projektų (jeigu gaunamas skaičius nėra sveikasis, apvalinama pagal aritmetines taisykles iki sveikojo skaičiaus; atitinkamai ši taisyklė taikoma ir toliau), 4 balai – kitiems 20 proc. projektų ir t. t. 1 balas suteikiamas paskutiniams 20 proc. projektų. Jeigu pirmieji projektai, pagal kuriuos numatomas vienodas pajamų ir išlaidų santykis, sudaro daugiau nei 20 proc. projektų, tuomet visiems jiems suteikiami 5 balai. Tokiu atveju 4 balai suteikiami pirmiesiems 20 proc. likusių projektų, 3 balai – kitiems 20 proc. projektų ir t. t. Atitinkamai ta pati loginė seka taikoma, jeigu susidaro daugiau negu 20 proc. 4 balais vertinamų projektų, surinkusių vienodą balų skaičių. Tokiu atveju jiems visiems skiriami 4 balai, o likusiems tuo pačiu principu suteikiami žemesni vertinimai.* | 50 |  | 10 |  |  | | **2**. **Pareiškėjas dalyvauja užsienio tarptautinėje (-ėse) parodoje (-ose), vykstančioje (-iose) didžiausią eksporto potencialą turinčioje Lietuvos Respublikos tikslinėje eksporto rinkoje** | *Vertinama, kurioje eksporto rinkoje vyks užsienio tarptautinė paroda.*  *Aukščiausias balas suteikiamas, kai užsienio tarptautinė paroda vyks vienoje iš šalių, nurodytų Lietuvos eksporto plėtros 2014–2020 metų gairių 211 punkte – „Siekiant koncentruoti ribotus finansinius ir kitus valstybės resursus, nustatytinos šios didžiausią eksporto potencialą turinčios Lietuvos Respublikos tikslinės eksporto rinkos: Švedija, Norvegija, Vokietija, Jungtinė Karalystė, Prancūzija, Jungtinės Amerikos Valstijos, Kinija, Izraelis, Japonija, Ukraina, Jungtiniai Arabų Emyratai, Kanada, Turkija, Pietų Afrikos Respublika.“*  *Žemesnis balas suteikiamas, kai užsienio tarptautinė paroda vyks vienoje iš šalių iš trijų prioritetinių eksporto rinkų grupių, nurodytų Lietuvos eksporto plėtros 2014–2020 metų gairių 21 punkte, išskyrus šalis, nurodytas Lietuvos eksporto plėtros 2014–2020 metų gairių 211 punkte.*  *Prioritetinis balas nesuteikiamas, kai užsienio tarptautinė paroda vyks šalyje, nenurodytoje Lietuvos eksporto plėtros 2014–2020 metų gairėse.*  *Jeigu įgyvendinant projektą planuojamos užsienio tarptautinės parodos vyks* *šalyse,* *nurodytose Lietuvos eksporto plėtros 2014–2020 metų gairių 211 punkte, bei šalyse, nurodytose 21 punkte, arba šalyse, nenurodytose Lietuvos eksporto plėtros 2014–2020 metų gairėse, bus skaičiuojamas balų aritmetinis vidurkis dviejų skaičių po kablelio tikslumu.*  *Projekto įgyvendinimo metu šalis, kurioje vyks užsienio tarptautinė paroda negali būti keičiama į kitą šalį, už kurią būtų suteiktas mažesnis balas paraiškos vertinimo metu. Šalies keitimas į šalį, už kurią būtų suteikiamas aukštesnis balas, galimas.*  *Jei tarptautinė parodavyks vienoje iš valstybių, nurodytų Gairių 211 punkte – „Siekiant koncentruoti ribotus finansinius ir kitus valstybės resursus, nustatytinos šios didžiausią eksporto potencialą turinčios Lietuvos Respublikos tikslinės eksporto rinkos: Švedijos Karalystė, Norvegijos Karalystė, Vokietijos Federacinė Respublika, Jungtinė Didžiosios Britanijos ir Šiaurės Airijos Karalystė, Prancūzijos Respublika, Jungtinės Amerikos Valstijos, Kinijos Liaudies Respublika, Izraelio Valstybė, Japonija, Ukraina, Jungtiniai Arabų Emyratai, Kanada, Turkijos Respublika, Pietų Afrikos Respublika“ suteikiami 5 balai.*  *Jei tarptautinė paroda vyks vienoje iš valstybių iš trijų prioritetinių eksporto rinkų grupių, nurodytų Gairių 21 punkte, išskyrus valstybes, nurodytas Gairių 211 punkte, suteikiami 3 balai.* | 50 |  | 10 |  |  | | **Suma:** | | **100** |  |  |  |  | | **Minimali privaloma surinkti balų suma:** | | **40** |  |  |  |  | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraiškos vertinimą atlikusios institucijos atsakingo (data) (vardas ir pavardė, parašas, jei pildoma popierinė versija)

asmens pareigų pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_

2014–2020 metų Europos Sąjungos fondų investicijų veiksmų programos

3 prioriteto „Smulkiojo ir vidutinio verslo konkurencingumo skatinimas“

priemonės Nr. 03.2.1-LVPA-K-801 „Naujos galimybės LT“

projektų finansavimo sąlygų aprašo Nr. 4

3 priedas

**PROJEKTŲ ATITIKTIES *de minimis* PAGALBOS TAISYKLĖMS Patikros lapas**

|  |
| --- |
| **1. Finansavimo teisinis pagrindas** |
| 2013 m. gruodžio 18 d. Komisijos reglamentas (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai (OL 2013 L 352, p. 1) (toliau – *de minimis* reglamentas) |

|  |  |
| --- | --- |
| **2. Duomenys apie paraišką / projektą** | |
| **Paraiškos / projekto numeris** |  |
| **Pareiškėjo / projekto vykdytojo pavadinimas** |  |
| **Projekto pavadinimas** |  |

|  |  |  |  |  |  |
| --- | --- | --- | --- | --- | --- |
| **3. Paraiškos / projekto / finansuojamų galutinio naudos gavėjo veiklų patikra dėl atitikties *de minimis* reglamentui** | | | | | |
| **Eil.**  **Nr.** | **Klausimai** | **Rezultatas** | | | **Pastabos** |
| **Taip** | **Ne** | **Netaikoma** |
| 3.1. | Ar pareiškėjas / projekto vykdytojas vykdo veiklą žuvininkystės ir akvakultūros sektoriuje, kuriam taikomas 1999 m. gruodžio 17 d. Tarybos reglamentas (EB) Nr. 104/2000 dėl bendro žuvininkystės ir akvakultūros produktų rinkų organizavimo (OL 2000 L 17, p. 22)? |  |  |  |  |
| 3.2. | Ar pareiškėjas / projekto vykdytojas vykdo pirminės žemės ūkio produktų gamybos veiklą? |  |  |  |  |
| 3.3. | Ar pareiškėjas / projekto vykdytojas veikia žemės ūkio produktų perdirbimo ir prekybos sektoriuje, kai pagalbos dydis nustatomas pagal iš pirminių gamintojų įsigytų arba atitinkamų įmonių rinkai pateiktų produktų kainą arba kiekį? |  |  |  |  |
| 3.4. | Ar pareiškėjas / projekto vykdytojas veikia žemės ūkio produktų perdirbimo ir prekybos sektoriuje, kai pagalba priklauso nuo to, ar bus iš dalies arba visa perduota pirminiams gamintojams? |  |  |  |  |
| 3.5. | Ar pareiškėjas / projekto vykdytojas vykdo su eksportu susijusią veiklą trečiosiose šalyse arba Europos Sąjungos valstybėse narėse (t. y. veikla tiesiogiai susijusi su eksportuojamais kiekiais, platinimo tinklo kūrimu bei veikla, arba kitomis einamosiomis išlaidomis, susijusiomis su eksporto veikla)? |  |  |  |  |
| 3.6. | Ar pareiškėjui / projekto vykdytojui teikiama pagalba priklauso nuo to, ar daugiau vartojama vietinių nei importuotų prekių? |  |  |  |  |
| 3.7. | Jei pareiškėjas / projekto vykdytojas vykdo veiklą šio priedo 3.1–3.4 papunkčiuose nurodytuose sektoriuose, tačiau kartu bent viename sektoriuje, kuriam taikomas *de minimis* reglamentas, ir pastarajam sektoriui pagalba teikiama, ar užtikrinama, kad tinkamomis priemonėmis, kaip antai atskiriant veiklos sritis ar sąnaudas, kad veiklai tuose sektoriuose, kuriems *de minimis* reglamentas netaikomas, nebūtų teikiama *de minimis* pagalba, kuri teikiama pagal *de minimis* reglamentą? *(Jei taikoma.)* |  |  |  |  |
| 3.8. | Ar pagalba yra (bus) naudojama krovinių vežimo keliais transporto priemonėms įsigyti? |  |  |  |  |
| 3.9. | Ar bendra vienai įmonei, kaip ji apibrėžta *de minimis* reglamente, suteikta *de minimis* pagalbos suma Lietuvoje neviršija (ar konkrečiu atveju viršys suteikus *de minimis* pagalbą) 200 000 Eur (dviejų šimtų tūkstančių eurų) per bet kurį trejų finansinių metų laikotarpį? |  |  |  |  |
| 3.10. | Jei įmonė (pareiškėjas / projekto vykdytojas) vykdo krovinių vežimo keliais veiklą samdos pagrindais arba už atlygį ir taip pat kitą veiklą, kuriai taikoma 200 000 Eur (dviejų šimtų tūkstančių eurų) viršutinė riba, ar užtikrinama, kad pagalba krovinių vežimo keliais veiklai neviršytų 100 000 Eur (šimto tūkstančio eurų) ir kad *de minimis* pagalba nebūtų naudojama krovinių vežimo keliais transporto priemonėms įsigyti? *(Jei taikoma.)* |  |  |  |  |
| 3.11. | Jei dvi įmonės susijungė arba viena įsigijo kitą ar apskaičiuojant, ar nauja *de minimis* pagalba naujajai arba įsigyjančiajai įmonei viršija atitinkamą viršutinę ribą, atsižvelgta į visą ankstesnę *de minimis* pagalbą, suteiktą bet kuriai iš susijungiančių įmonių? *(Jei taikoma.)* |  |  |  |  |
| 3.12. | Jei viena įmonė suskaidyta į dvi ar daugiau atskirų įmonių, ar iki suskaidymo suteikta *de minimis* pagalba priskiriama įmonei, kuri ja pasinaudojo? Jei toks priskyrimas neįmanomas, ar *de minimis* pagalba proporcingai paskirstoma remiantis naujųjų įmonių nuosavo kapitalo balansine verte suskaidymo įsigaliojimo dieną? |  |  |  |  |
| 3.13. | Ar teikiamo finansavimo bendrasis subsidijos ekvivalentas apskaičiuotas tinkamai, teikiama *de minimis* pagalba yra skaidri? (*de minimis* reglamento 4 straipsnis) |  |  |  | *(Nurodyti de* *minimis reglamento 4 straipsnio dalį, pagal kurią teikiama de* *minimis pagalba laikoma skaidria.)* |
| 3.14. | Ar *de minimis* pagalba sumuojama pagal *de minimis* reglamento 5 straipsnio reikalavimus? |  |  |  |  |
| 3.15. | Ar teikiama *de minimis* pagalba patenka į *de minimis* reglamento galiojimo laikotarpį? |  |  |  |  |

|  |  |  |  |  |
| --- | --- | --- | --- | --- |
| **4. Finansavimo atitikties *de minimis* reglamentui vertinimas** | | | | |
| 4.1. | Ar teikiamas finansavimas atitinka *de minimis* reglamentą? |  |  |  |

|  |  |  |
| --- | --- | --- |
| *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *(vertintojas)* | *\_\_\_\_\_\_\_\_\_\_\_\_*  *(parašas)* | *\_\_\_\_\_\_\_\_\_\_\_\_*  *(data)* |
| **Patikros peržiūra:**  □ Išvadai pritarti  □ Išvadai nepritarti  *Pastabos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* | | |
| *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *(vadovas)* | *\_\_\_\_\_\_\_\_\_\_\_\_*  *(parašas )* | *\_\_\_\_\_\_\_\_\_\_\_\_*  *(data)* |

\_\_\_\_\_\_\_\_\_\_\_\_\_\_\_\_\_\_\_\_

2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.2.1-LVPA-K-801 „Naujos galimybės LT“ projektų finansavimo sąlygų aprašo Nr. 4

4 priedas

**METODINIAI NURODYMAI DĖL FIKSUOTŲJŲ ĮKAINIŲ TAIKYMO**

**I SKYRIUS**

**Bendrosios nuostatos**

1. Pagal 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.2.1-LVPA-K-801 „Naujos galimybės LT“ projektų finansavimo sąlygų aprašą Nr. 4 (toliau – Aprašas) taikomi fiksuotieji įkainių dydžiai nustatyti vadovaujantis Dalyvavimo tarptautinėse parodose fiksuotojo įkainio nustatymo tyrimo ataskaita (toliau – Tyrimo ataskaita), kuri skelbiama Europos Sąjungos struktūrinių fondų svetainėje [www.esinvesticijos.lt/lt/dokumentai/supaprastinto-islaidu-apmokejimo-tyrimai](http://www.esinvesticijos.lt/lt/dokumentai/supaprastinto-islaidu-apmokejimo-tyrimai).

**II SKYRIUS**

**TINKAMOS FINANSUOTI projekto IŠLAIDOS**

2. Tinkamomis finansuoti projekto išlaidomis laikomos dalyvavimo tarptautinėse parodose išlaidos.

3. Tinkamos finansuoti projekto išlaidos apskaičiuojamos ir apmokamos taikant dalyvavimo tarptautinėse parodose fiksuotuosius įkainius vienam tarptautinėje parodoje dalyvaujančiam projekto vykdytojui.

4. Metodinių nurodymų dėl fiksuotųjų įkainių taikymo lentelėje nustatyti dalyvavimo tarptautinėse parodose fiksuotųjų įkainių dydžiai (toliau – fiksuotieji įkainių dydžiai) yra maksimalūs fiksuotųjų įkainių dydžiai.

5. Pareiškėjas gali nurodyti ir mažesnius fiksuotųjų įkainių dydžius, negu nurodyti Metodinių nurodymų dėl fiksuotųjų įkainių taikymo lentelėje.

6. Dalyvavimo tarptautinėse parodose išlaidoms reikalingos preliminarios sumos pagal kiekvieną valstybių grupę nustatomos atitinkamus fiksuotųjų įkainių dydžius padauginus iš parodų atitinkamos grupės valstybėse skaičiaus.

7. Dalyvavimo tarptautinėse parodose išlaidos bus apmokamos pagal iš Europos Sąjungos struktūrinių fondų lėšų bendrai finansuojamo projekto sutartyje (toliau – projekto sutartis) nustatytus fiksuotųjų įkainių dydžius (projekto vykdytojas negalės už dalyvavimo tarptautinėse parodose išlaidas, kurioms nustatyti fiksuotieji įkainiai, atsiskaityti pagal faktines išlaidas pateikus išlaidų pagrindimo ir apmokėjimo įrodymo dokumentus).

8. Projekto sutartyje nurodyti fiksuotieji įkainiai ir jų dydžiai yra galutiniai, išskyrus Aprašo 42.4 papunktyje nurodytus atvejus. Jais vadovaujantis apskaičiuojamos ir projekto vykdytojui išmokamos lėšos, skirtos dalyvavimo tarptautinėse parodose išlaidoms apmokėti.

9. Įvertinęs faktiškai padarytas išlaidas, projekto vykdytojas turi teisę atsisakyti dalies išlaidų, kurioms taikomi fiksuotieji įkainiai, apmokėjimo.

10. Jeigu projekto vykdytojo faktiškai padarytos išlaidos, kurioms taikomi fiksuotieji įkainiai, yra didesnės negu apskaičiuotos pagal projekto sutartyje nustatytus fiksuotųjų įkainių dydžius, faktiškai padarytų išlaidų ir išlaidų, apskaičiuotų pagal nustatytus fiksuotųjų įkainių dydžius, skirtumą apmoka projekto vykdytojas.

11. Galimi dokumentiniai įrodymai projekto išlaidoms, kurios apmokamos pagal dalyvavimo tarptautinėse parodose fiksuotuosius įkainius, pagrįsti yra:

11.1. projekto vykdytojo dalyvavimo tarptautinėje parodoje ataskaita, kurioje būtų pateikta esminė informacija apie dalyvavimo tarptautinėje parodoje faktus: renginio pavadinimas, renginio darbotvarkė arba programa, kurioje nurodoma renginio vieta ir trukmė, įmonių, su kuriomis užmegzti kontaktai arba pasirašyti ketinimų protokolai, sąrašas ir panašiai;

11.2. dalyvavimo tarptautinės parodos renginiuose faktiniai įrodymai (mažiausiai trys tarptautinės parodos stendo nuotraukos, kuriose būtų išsamus projekto vykdytojo stendo vaizdas, aiškiai matomas projekto vykdytojo pavadinimas ir Europos Sąjungos viešinimo ženklas; dalyvių katalogo kopija (išrašas), kurioje nurodytas parodoje dalyvavęs projekto vykdytojas; dalyvio kortelės kopija);

11.3. kiti dalyvavimą tarptautinėje parodoje pagrindžiantys dokumentai.

**III SKYRIUS**

**MAKSIMALŪS FIKSUOTųjų ĮKAINIų dydžiai**

12. Maksimalus fiksuotasis dalyvavimo tarptautinėse parodose įkainio dydis nurodytas Metodinių nurodymų dėl fiksuotųjų įkainių taikymo lentelėje.

Lentelė. Maksimalus fiksuotasis dalyvavimo tarptautinėse parodose įkainio dydis.

|  |  |  |
| --- | --- | --- |
| **Tarptautinių parodų šalys** | **Dalyvavimo tarptautinėse parodose fiksuotojo įkainio dydis, eurais (be pridėtinės vertės mokesčio)** | **Dalyvavimo tarptautinėse parodose fiksuotojo įkainio dydis, eurais (su pridėtinės vertės mokesčiu)** |
| 1 grupė (Albanijos Respublika, Abchazijos Respublika, Alandų salos, Džersis, Gernsis, Meno sala, Norfolkas, Padniestrė, Sylendas, Moldovos Respublika, Baltarusijos Respublika, Latvijos Respublika, San Marino Respublika, Estijos Respublika, Rumunija, Buvusioji Jugoslavijos Respublika Makedonija, Lichtenšteino Kunigaikštystė, Bulgarijos Respublika, Farerai, Kalnų Karabachas, Palestinos Valstybė, Svalbardas, Turkų Kipras, Kroatijos Respublika, Lenkijos Respublika, Bosnija ir Hercegovina, Turkijos Respublika, Kosovo Respublika, Graikijos Respublika, Tuniso Respublika, Maltos Respublika, Vatikano Miesto Valstybė, Slovėnijos Respublika, Slovakijos Respublika, Vengrija, Monako kunigaikštystė, Juodkalnija, Serbijos Respublika, Ukraina, Nyderlandų Karalystė, Čekijos Respublika, Portugalijos Respublika) | **10 238** | **11 992** |
| 2 grupė (Sirijos Arabų Respublika, Norvegijos Karalystė, Austrijos Respublika, Gibraltaras, Grenlandija, Kipro Respublika, Kazachstano Respublika, Suomijos Respublika, Jordanijos Hašimitų Karalystė, Italijos Respublika, Prancūzijos Respublika, Vokietijos Federacinė Respublika, Belgijos Karalystė, Švedijos Karalystė, Tadžikistano Respublika, Gruzija, Libano Respublika, Rusijos Federacija (Europinė dalis, teritorija į vakarus nuo Uralo kalnų ir į šiaurę nuo Kaukazo kalnų), Danijos Karalystė, Afganistano Islamo Respublika, Ispanijos Karalystė, Irako Respublika, Azerbaidžano Respublika, Jungtinė Didžiosios Britanijos ir Šiaurės Airijos Karalystė, Armėnijos Respublika, Airija, Islandijos Respublika, Libija, Šveicarijos Konfederacija, Turkmėnistanas, Uzbekistano Respublika, Liuksemburgo Didžioji Hercogystė, Egipto Arabų Respublika, Irano Islamo Respublika, Izraelio Valstybė, Maroko Karalystė, Kirgizijos Respublika, Burkina Fasas, Kataro Valstybė, Bahreino Karalystė, Mauritanijos Islamo Respublika, Kuveito Valstybė, Saudo Arabijos Karalystė) | **10 498** | **12 252** |
| 3 grupė (Azorų salos, Benino Respublika, Bermuda, Bisau Gvinėjos Respublika, Burundžio Respublika, Centrinės Afrikos Respublika, Čado Respublika, Džibučio Respublika, Eritrėja, Gabono Respublika, Gambijos Respublika, Gvinėjos Respublika, Kamerūno Respublika, Komorų Sąjunga, Kongo Respublika, Majotas, Maldyvų Respublika, Nigerio Respublika, Pusiaujo Gvinėjos Respublika, Saliamono salos, San Tomės ir Prinsipės Demokratinė Respublika, Sen Pjeras ir Mikelonas, Siera Leonės Respublika, Somalio Respublika, Somalilandas, Šventosios Elenos sala, Tibetas, Togo Respublika, Vakarų Sachara, Žaliojo Kyšulio Respublika, Andoros Kunigaikštystė, Mianmaro Sąjungos Respublika, Šri Lankos Demokratinė Socialistinė Respublika, Rusijos Federacija (Azijinė dalis), Nepalo Federacinė Demokratinė Respublika, Bangladešo Liaudies Respublika, Laoso Liaudies Demokratinė Respublika, Zambijos Respublika, Senegalo Respublika, Alžyro Liaudies Demokratinė Respublika, Ganos Respublika, Butano Karalystė, Malavio Respublika) | **10 704** | **12 458** |
| 4 grupė (Etiopijos Federacinė Demokratinė Respublika, Ruandos Respublika, Korėjos Liaudies Demokratinė Respublika, Malio Respublika, Nigerijos Federacinė Respublika, Tailando Karalystė, Ugandos Respublika, Kinijos Liaudies Respublika, Pakistano Islamo Respublika, Dramblio Kaulo Kranto Respublika, Liberijos Respublika, Jemeno Respublika, Indijos Respublika, Mongolija, Tanzanijos Jungtinė Respublika, Kanada, Kenijos Respublika, Jungtiniai Arabų Emyratai, Ypatingasis Administracinis Kinijos Regionas Makao, Pietų Sudano Respublika, Sudano Respublika, Kongo Demokratinė Respublika, Seišelių Respublika, Omano Sultonatas, Ypatingasis Administracinis Kinijos Regionas Honkongas, Jungtinės Amerikos Valstijos (Rytinė dalis, įskaitant Minesotą, Ajovą, Misurį, Arkanzasą ir Luizianą), Korėjos Respublika, Kambodžos karalystė, Amerikos Samoa, Angilija, Antarktis, Antigva ir Barbuda, Aruba, Barbadosas, Belizas, Bolivijos Daugiatautė Valstybė, Buvė sala, Didžiosios Britanijos Mergelių salos, Dominikos Respublika, Dominikos Sandrauga, Falklando salos, Fidžio Respublika, Gajanos Respublika) | **11 080** | **12 834** |
| 5 grupė (Grenada, Guamas, Gvadelupa, Haičio Respublika, Herdo ir Makdonaldo salos, Hondūro Respublika, Indijos Vandenyno Britų salos, Jamaika, Kalėdų sala, Kiribačio Respublika, Kokosų salos, Kuko salos, Marianos Šiaurinės salos, Maršalo Salų Respublika, Martinika, Mergelių salos (JAV), Mikronezijos Federacinės Valstijos, Montseratas, Naujoji Kaledonija, Nauru Respublika, Nikaragvos Respublika, Niujė, Palau Respublika, Paragvajaus Respublika, Pietų Džordžija ir Pietų Afrikos salos, Pitkerno salos, Prancūzijos Gviana, Prancūzijos Polinezija, Prancūzijos Pietų ir Antarkties sritys, Reunionas, Rytų Timoro Demokratinė Respublika, Salvadoro Respublika, Samoa Nepriklausomoji Valstybė , Sent Lusija, Sent Vinsentas ir Grenadinai, Surinamo Respublika, Svazilando Karalystė, Terksas ir Kaikosas, Taitis, Tokelau, Tongos Karalystė, Trinidado ir Tobago Respublika, Tristanas Da Kunja) | **11 368** | **13 122** |
| 6 grupė (Tuvalu, Vanuatu Respublika, Velykų sala, Volisas ir Futuna, Madagaskaro Respublika, Gvatemalos Respublika, Lesoto Karalystė, Ekvadoro Respublika, Kosta Rikos Respublika, Indonezijos Respublika, Zimbabvės Respublika, Namibijos Respublika, Mauricijaus Respublika, Papua Naujoji Gvinėja, Kolumbijos Respublika, Malaizija, Panamos Respublika, Angolos Respublika, Filipinų Respublika, Puerto Rikas, Urugvajaus Rytų Respublika, Pietų Afrikos Respublika, Peru Respublika, Kubos Respublika, Brunėjaus Darusalamas, Venesuelos Bolivaro Respublika, Brazilijos Federacinė Respublika, Čilės Respublika, Naujoji Zelandija, Bahamų Sandrauga, Vietnamo Socialistinė Respublika, Taivanas, Meksikos Jungtinės Valstijos, Singapūro Respublika, Mozambiko Respublika, Sent Kitsas ir Nevis, Botsvanos Respublika, Argentinos Respublika, Australija, Kaimanų salos, Jungtinės Amerikos Valstijos (Vakarinė dalis, už Minesotos, Ajovos, Misurio, Arkanzaso ir Luizianos), Japonija) | **11 508** | **13 262** |

\_\_\_\_\_\_\_\_\_\_\_\_\_\_\_\_\_\_\_\_\_

2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės   
Nr. 03.2.1-LVPA-K-801 „Naujos galimybės LT“ projektų finansavimo sąlygų aprašo Nr. 4

5 priedas

**INFORMACIJa, reikalingA projekto atitikČIAI projektų atrankos kriterijams įvertinti**

**1. Pareiškėjų vykdomos veiklos ir projekto veiklos, priskiriamos Ekonominės veiklos rūšių klasifikatoriui (EVRK 2 red.), patvirtintam Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 „Dėl Ekonominės veiklos rūšių klasifikatoriaus patvirtinimo“ (toliau – EVRK 2 red.), ir pareiškėjo Lietuvoje pagamintos produkcijos pardavimas (naudojama vertinant projekto atitiktį 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.2.1-LVPA-K-801 „Naujos galimybės LT“ projektų finansavimo sąlygų aprašo Nr. 4 (toliau – Aprašas) 16.3 papunktyje nurodytam specialiajam projektų atrankos kriterijui).**

|  |  |  |
| --- | --- | --- |
| * 1. Pareiškėjo vykdoma veikla (-os) pagal EVRK 2 red. (paskutinių finansinių metų duomenys) (jeigu vykdomos kelios veiklos, reikia nurodyti pasidalijimą procentais pagal paskutinių finansinių metų metines pardavimo pajamas). | *1 veikla* | *Procentas* |
| *2 veikla* | *Procentas* |
| *3 veikla* | *Procentas* |
| ... | ... |
| * 1. Kiek procentų pareiškėjo bendroje pardavimų struktūroje sudaro paties pareiškėjo pagamintos produkcijos (suteiktų paslaugų) pardavimai? |  | |

**2. Pareiškėjo paties pagamintos lietuviškos kilmės produkcijos eksportas (naudojama nustatant Aprašo 2 priedo 1 punkte nurodyto prioritetinio kriterijaus reikšmę)**.

|  |  |  |  |  |  |
| --- | --- | --- | --- | --- | --- |
|  | Eksporto vertė paskutinių finansinių metų iki paraiškos pateikimo momento (2018 m.) pagal finansinės atskaitomybės duomenis, Eur (P) | Eksporto vertė projekto įgyvendinimo metais, Eur (N) | Eksporto vertė pirmaisiais finansiniais metais po projekto įgyvendinimo, Eur (N+1) | Eksporto vertė antraisiais finansiniais metais po projekto įgyvendinimo, Eur (N+2) | Eksporto vertė trečiaisiais finansiniais metais po projekto įgyvendinimo, Eur (N+3) |
| 2.1. Pareiškėjo paties pagamintos lietuviškos kilmės produkcijos eksportas |  |  |  |  |  |
| 2.2. Šalys, į kurias eksportuojama |  |  |  |  |  |
| 2.3. Eksporto duomenų ir prognozių pagrindimas |  |  |  |  |  |

**3. Tarptautinės parodos, į kurias planuojama vykti projekto įgyvendinimo metu (naudojama nustatant Aprašo 2 priedo 1 punkte nurodyto prioritetinio kriterijaus reikšmę)**.

|  |  |  |  |  |
| --- | --- | --- | --- | --- |
| Eil. Nr. | Parodos pavadinimas | Valstybė, kurioje vyks paroda | Parodos data | Taikomas dalyvavimo tarptautinėse parodose fiksuotojo įkainio dydis, eurais |
| 3.1. |  |  |  |  |
| 3.2. |  |  |  |  |
| ,... |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vadovo pareigos) (parašas) (vardas ir pavardė)

\_\_\_\_\_\_\_\_\_\_\_\_\_\_\_